open-index/open-wikipedia-markdown huggingface dataset:
പ്രയോഗമഞ്ജരി

കേരളത്തിലെ  പ്രാചീനമായ ഒരു തന്ത്ര ഗ്രന്ഥമാണ് **പ്രയോഗമഞ്ജരി**. മഞ്ജരി എന്ന പേരിലും ഈ കൃതി അറിയപ്പെടുന്നു. ശൈവാഗമങ്ങളുടെ സംക്ഷേപമാണു് മഞ്ജരി. ഇതിന്റെ രചനാകാലം ക്രിസ്തുവിനു പിൻപ് പത്താമത്തേയോ പതിനൊന്നാമത്തേയോ ശതകത്തിൽ ആയിരിക്കുമെന്നു് ഉള്ളൂർ ഉദ്ദേശിക്കുന്നു.  പതിന്നാലാം ശതകത്തിൽ ജിവിച്ചിരുന്ന വില്വമംഗലത്തു സ്വാമിയാരുടെ ഗുരുനാഥനാണെന്നു് ഊഹിക്കാവുന്ന ഈശാനഗുരുദേവൻ അദ്ദേഹത്തിന്റെ ʻപദ്ധതിʼ എന്ന തന്ത്രഗ്രന്ഥത്തിൽ പല അവസരങ്ങളിലും ഈ കൃതിയിൽനിന്നു ശ്ലോകങ്ങളും മറ്റും പ്രാക്തനപ്രമാണരൂപത്തിൽ ഉദ്ധരിക്കുന്നുണ്ട്. രവി എന്നൊരു നമ്പൂരിയാണ് ഇതിന്റെ രചയിതാവെന്നും അദ്ദേഹത്തിന്റെ പിതാമഹൻ ഭവത്രാതനും പിതാവു് അഷ്ടമൂർത്തിയും ആയിരുന്നു എന്നും ഈ കൃതിയിലുണ്ട്.  

ആകെ ഇരുപത്തൊന്നു പടലങ്ങളാണു് ഈ ഗ്രന്ഥത്തിൽ അടങ്ങിയിരിയ്ക്കുന്നതു്. 

## വ്യാഖ്യാനം
പ്രയോഗമഞ്ജരിയുടെ വിസ്തൃതവും മർമ്മസ്‌പൃക്കുമായ ഒരു വ്യാഖ്യാനമാണു് പ്രദ്യോതം. നാരായണന്റെ പുത്രനായ ത്രിവിക്രമൻ എന്നൊരു നമ്പൂരിയാണു് അതിന്റെ രചയിതാവെന്നു ഉള്ളൂർ കേരള സാഹിത്യ ചരിത്രത്തിൽ പറയുന്നു.
## അവലംബം


വർഗ്ഗം:സംസ്കൃത ഗ്രന്ഥങ്ങൾ
ലോറൻസ് ഓഫ് അറേബ്യ

ടി.ഇ. ലോറൻസിന്റെ ജീവിതം ആസ്പദമാക്കി 1962-ൽ പുറത്തിറങ്ങിയ ബ്രിട്ടീഷ് ചലച്ചിത്രമാണ് **ലോറൻസ് ഓഫ് അറേബ്യ**. 35-ആം അക്കാദമി അവാർഡിൽ ലോറൻസ് ഓഫ് അറേബ്യ ഏഴു പുരസ്കാരങ്ങൾ കരസ്ഥമാക്കി. മികച്ച ചിത്രം മികച്ച സംവിധാനം എന്നീ പുരസ്കാരങ്ങൾ നേടി.

## കഥാതന്തു
ചലച്ചിത്രത്തിന്റെ തുടക്കത്തിൽ ലോറൻസിന്റെ മോട്ടോർ സൈക്കിൾ അപകടത്തിൽ പെട്ട് അദ്ദേഹം മരണമടഞ്ഞു. ശവസംസ്കാരത്തിന് എത്തിയവരോട് ഒരു പത്രപ്രവർത്തകൻ ലോറൻസിനെ പറ്റി ചോദിക്കുന്നു. എന്നാൽ അവിടെ കൂടിയിരിക്കുന്ന മിക്കവർക്കും അദ്ദേഹത്തിനെ അറിയില്ല.

## അഭിനേതാക്കൾ
* പീറ്റർ ഓറ്റൂൾ .. തോമസ് എഡ്വേഡ് ലോറൻസ് അഥവാ ടി.ഇ. ലോറൻസ്
* ഒമർ ഷെരീഫ് .. ഷെരീഫ് നാസ്സിർ
* അലെക് ഗിന്നസ്.. പ്രിൻസ് ഫൈസൽ
* ആന്റണി ക്വിൻ .. ഔഡാ ഇബു തായി

## പുരസ്കാരങ്ങൾ

## അവലംബം

വർഗ്ഗം:1962-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
സിദ്ധാന്ത ദീപിക

വടശ്ശേരി പരമേശ്വരൻ നമ്പൂരി രചിച്ച ഗോവിന്ദസ്വാമിയുടെ മഹാ ഭാസ്കരീയ ഭാഷ്യത്തിന്റെ വ്യാഖ്യാനമാണു് **സിദ്ധാന്ത ദീപിക**. ഇതിനു മഹാഭാസ്കരീയഭാഷ്യമെന്നും പേരുണ്ടു്. കേളല്ലൂർ ചോമാതിരി അദ്ദേഹത്തിന്റെ ആര്യഭടീയഭാഷ്യത്തിൽ സ്മരിക്കുന്ന ഗ്രന്ഥങ്ങളിൽ ഒന്നാണിത്.  
## കൃതിയിൽ നിന്ന്

## അവലംബം

## പുറം കണ്ണികൾ
*സിദ്ധാന്ത ദീപിക

വർഗ്ഗം:ജ്യോതിശാസ്ത്രഗ്രന്ഥങ്ങൾ
ഗോളദീപിക

വടശ്ശേരി പരമേശ്വരൻ നമ്പൂരി രചിച്ച ഒരു ജ്യോതിശാസ്ത്ര ഗ്രന്ഥമാണ് **ഗോളദീപിക**.  302 ആര്യാപദ്യങ്ങളിൽ നക്ഷത്രഗോളത്തേയും ഭൂമിയുടെ മാനം മുതലായ വിഷയങ്ങളേയും പറ്റി അത്യന്തം ലളിതമായ ഭാഷയിൽ ഇതിൽ പ്രതിപാദിച്ചിരിക്കുന്നു. 
## അവലംബം

## പുറം കണ്ണികൾ
*ഗോളദീപിക

വർഗ്ഗം:ജ്യോതിശാസ്ത്രഗ്രന്ഥങ്ങൾ
ആഭിജാത്യം

ശ്രീ രാജേഷ് ഫിലിംസിന്റെ ബാനറിൽ ആർ.എസ്. പ്രഭു നിർമിച്ച മലയാളചലച്ചിത്രമാണ് **ആഭിജാത്യം**.  തിരുമേനി പിക്ചേഴ്സ് വിതരണം ചെയ്ത ഈ ചിത്രം 1971 ജൂലൈ 12-ന് കേരളക്കരയിൽ പ്രദശനം തുടങ്ങി.

## അഭിനേതാക്കൾ
*മധു
*തിക്കുറിശ്ശി
*എസ്.പി. പിള്ള
*അടൂർ ഭാസി
*ശങ്കരാടി
*രാഘവൻ
*ശാരദ
*കവിയൂർ പൊന്നമ്മ
*സുകുമാരി
*ഫിലോമിന
*കെടാമംഗലം അലി
*ജൂനിർ ഷീല
*രാധാകൃഷ്ണൻ
*വീരൻ
*മെറ്റിൽഡ
*വിജയഭാനു
*കണ്ണൂർ രാജം
*മാസ്റ്റർ ബബുലു
*മാസ്റ്റർ ശേഖർ
*മാസ്റ്റർ ബാബു
*രാമൻകുട്ടി
*കൃഷ്ണങ്കുട്ടി
*സത്യപാലൻ നായർ.

## പിന്നണിഗായകർ
*അടൂർ ഭാസി
*അമ്പിളി
*ബി. വസന്ത
*കെ.ജെ. യേശുദാസ്
*പി. ലീല
*പി. സുശീല
*എസ്. ജാനകി
*ലത.

## അണിയറയിൽ
*നിർമ്മാണം - ആർ.എസ്. പ്രഭു
*സംവിധാനം - എ. വിൻസന്റ്
*സംഗീതം - എ.ടി. ഉമ്മർ
*ഗാനരചന - പി. ഭാസ്കരൻ
*ബാനർ - രാജേസ് ഫിലിംസ്
*വിതരണം - തിരുമേനി പിക്ചേഴ്സ്
*കഥ, തിരക്കഥ, സംഭാഷണം - തൊപ്പിൽ ഭാസി
*ചിത്രസംയോജനം - ജി. വെങ്കിട്ടരാമൻ
*കലാസംവിധാനം - മോഹന
*ഛായാഗ്രഹണം - എ. വെങ്കട്ട്
*ഡിസൈൻ - എസ്.എ. നായർ, വി.എം. ബാലൻ

## ഗനങ്ങൾ
*സംഗീതം - എ.ടി. ഉമ്മർ
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് ആഭിജാത്യം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വാഗുട്ടി

പശ്ചിമഘട്ടത്തിലെയും പൂർവ്വഘട്ടത്തിലെയും ഇലപൊഴിയുംകാടുകളിൽ കാണുന്ന ഒരു ചെറിയ മരമാണ് **വാഗുട്ടി**. . കേരളത്തിൽ ഇടുക്കിയിലും പാലക്കാട്ടും കാണുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഫോക്ക്‌ലാൻഡ്സ് യുദ്ധം

അർജന്റീനയുo ബ്രിട്ടനുo തമ്മിൽ തെക്കൻ  അറ്റ്ലാന്റിക് സമുദ്രത്തിലുള്ള ഫോക്ക് ലാൻഡ്സ് ദ്വീപിന്റെ അധികാര അവകാശത്തെച്ചൊല്ലി 1982 ൽ ഏർപ്പെട്ട യുദ്ധമാണ് **ഫോക്ക്‌ലാൻഡ്സ് യുദ്ധം**. *മാൽവിനാ* യുദ്ധമെന്നും ഇത് അറിയപ്പെടുന്നുണ്ട്.  അർജന്റീനയ്ക്കു തെക്കു കിഴക്കായി സ്ഥിതി ചെയ്യുന്ന സൗത്ത് ജോർജ്ജിയ, സാൻഡ് വിച്ച് ദ്വീപുകളെച്ചൊല്ലിയുള്ള തർക്കം ഇതിനു മുൻപു തന്നെ ഈ രാജ്യങ്ങൾ തമ്മിൽ ഉടലെടുത്തിരുന്നു. 1982 ഏപ്രിൽ 2 നു അർജന്റീനിയൻ സൈന്യം ഫോക്ക്‌ലാൻഡ്സ് ദ്വീപുകളിലേയ്ക്ക് സൈനിക സന്നാഹം നടത്തുകയും അവിടെ താവളമുറപ്പിയ്ക്കുകയും ചെയ്തു. ഇതിനെ തുടർന്ന് ബ്രിട്ടീഷ് ഭരണകൂടം നാവിക, വ്യോമ സൈനിക നീക്കങ്ങൾ ഇതിനെതിരെ ശക്തമാക്കുകയും രക്തരൂക്ഷിത പോരാട്ടത്തിനൊടുവിൽ ദ്വീപുകൾ തിരിച്ചു പിടിയ്ക്കുകയും ചെയ്തു.

## യുദ്ധത്തിന്റെ ബാക്കിപത്രം
ഈ ഹ്രസ്വയുദ്ധം ഇരു സൈനിക വ്യൂഹങ്ങളിലും കനത്ത നാശനഷ്ടങ്ങൾ വിതച്ചു. ആൾനാശം ഇരു രാജ്യങ്ങൾക്കും ഉണ്ടായി. ആകെ 907 ഭടന്മാർ ഈ യുദ്ധത്തിൽ കൊല്ലപ്പെട്ടു. അർജന്റീനയ്ക്കു തന്നെ 649 ഉം ബ്രിട്ടനു 255 സൈനികരെയും നഷ്ടമായി. ഏതാനും സിവിലിയന്മാരും കൊല്ലപ്പെടുകയുണ്ടായി.
74 ദിവസത്തെ ഈ യുദ്ധം ഇരു രാജ്യങ്ങളിലും ശ്രദ്ധേയമായ രാഷ്ട്രീയ നീക്കങ്ങൾക്ക് തുടക്കം കുറിയ്ക്കുന്നതിനു കാരണമായി തീർന്നു. ബ്രിട്ടനിൽ താച്ചറിന്റെ ജനപ്രീതി ഉയർന്നു. അർജന്റീനയിൽ സൈനിക ഭരണകൂടം ഇതേ തുടർന്നു നിലംപൊത്തുകയും രാജ്യം പൊതുതിരഞ്ഞെടുപ്പിലേയ്ക്കു നീങ്ങുകയും ചെയ്തു.

പ്രസിദ്ധ അർജന്റീനിയൻ എഴുത്തുകാരനായ ഹോർഹെ ലൂയി ബോർഹെ|ബോർഹെ ഈ യുദ്ധത്തെ വിശേഷിപ്പിച്ചത് *രണ്ടു കഷണ്ടിക്കാർ ഒരു ചീപ്പിനു വേണ്ടി നടത്തിയ പോര് *എന്നായിരുന്നു

## പുറംകണ്ണികൾ

*Falkland Islands History Roll of Honour
*Falklands Roundtable—Ronald Reagan Oral History Project, Scripps Library
*Falklands War History, containing articles, documents and timeline
*Falklandswar.org.uk
* Film ''Iluminados por el fuego'' regarding Argentine veterans suicide 
*South Atlantic Medal Association 1982 (SAMA82)
*Naval-History.Net&nbsp;– "Battle Atlas of the Falklands War 1982"
* Victoria Cross and other decorations
* Decorations specifically for the defence of South Georgia
*An interview with CL (R) Ing. Julio Pérez, chief designer of Exocet truck-based launcher 
* Comisión de Análisis y Evaluación de las responsabilidades en el conflicto del Atlántico Sur (Rattenbach Report). Report of the Argentina Armed Forces about the War. 
* ex-7th Argentine Infantry Regiment veterans  
*Extensive CBS Radio newscasts plus recordings from shortwave stations during the war including the BBC, Radio Atlantico del Sur and an Argentina clandestine station (Liberty).
*Informe Rattenbach, an (initially) secret and exahustive official report about the causes, circumstances and lessons of the Argentine defeat in the war issued by the Argentine Armed Forces in 1983.
*Operation Corporate: Operational Art and Implications for the Joint Operational Access Concept , School of Advanced Military Studies monograph, accessed via DTIC
## അവലംബം

## കുറിപ്പുകൾ

വർഗ്ഗം:യുദ്ധങ്ങൾ
വർഗ്ഗം:അർജന്റീനയുടെ സ്ഥല-തർക്കങ്ങൾ
വർഗ്ഗം:അർജന്റീന ഉൾപ്പെട്ട യുദ്ധങ്ങൾ
ക്രൂപ്പ് കുടുംബം

ജർമ്മൻ-പ്രഷ്യൻ പ്രദേശത്തെ റൂർ കേന്ദ്രമാക്കി വളർന്നുവന്നിരുന്ന ഇരുമ്പ്-ഉരുക്ക് വ്യവസായകുടുംബമാണ് **ക്രുപ്പ് കുടുംബം**.ആയുധ നിർമ്മാണവും,വെടിക്കോപ്പുകളും ഈ കുടുംബത്തിന്റെ വ്യവസായത്തിൽപ്പെട്ടിരുന്നു. ഏകദേശം 400 വർഷത്തെ പാരമ്പര്യമാണ്  യൂറോപ്പിലെ ഈ വ്യവസായകുടുബത്തിനുണ്ടായിരുന്നത്.
ബാൾക്കൻ യുദ്ധം, ഒന്നാം ലോക മഹായുദ്ധം,രണ്ടാം ലോക മഹായുദ്ധങ്ങളിൽ ക്രൂപ്പ് വ്യവസായ ഗ്രൂപ്പ് നിർമ്മിച്ച വെടിക്കോപ്പുകളാണ്  വ്യാപകമായി ഉപയോഗിച്ചിരുന്നത്.
ഫ്രാൻസ്- പ്രഷ്യൻ യുദ്ധത്തിലും  ഈ സ്ഥാപനം നിർമ്മിച്ച ആയുധങ്ങൾ നിർണ്ണായക സ്വാധീനം വഹിയ്ക്കുകയുണ്ടായി.
*വെനസ്വേല പ്രതിസന്ധി* യ്ക്കു പിന്നിൽ ഈ ഗ്രൂപ്പുമായുള്ള സാമ്പത്തിക ഇടപാടുകളായിരുന്നു.

## പ്രധാന വ്യക്തികൾ
*ഫ്രെഡറിക്ക് ക്രൂപ്പ് . (1787–1826)
*ആൽഫ്രെഡ്  ക്രൂപ്പ് (1812–87)
*ഗുസ്താവ് ക്രൂപ്പ്
*ഹാൾബാഹ്
*ബെർഹ്താ ക്രൂപ്പ്

## ഡീസൽ എഞ്ചിൻ
1893 ൽഡീസൽ യന്ത്രത്തിന്റെ രൂപകല്പനയും പേറ്റന്റും  സംബന്ധിച്ച്   റുഡോൾഫ് ഡീസൽ  ഈ വ്യവസായസ്ഥാപനവുമായി ബന്ധപ്പെട്ടിരുന്നു.
ഇപ്പോൾ വ്യവസായ ഗ്രൂപ്പ് തിസ്സൻ ക്രൂപ്പ് ഏ.ജി എന്ന് 1999 മുതൽ അറിയപ്പെടുന്നു.
## അവലംബം

## കുറിപ്പുകൾ
;Books
* 
* 
* 

;Articles
* EC McCreary, "Social Welfare and Business: The Krupp Welfare Program, 1860–1914" (1968) 42(1) ''The Business History Review'' 24–49.
## പുറംകണ്ണികൾ

* Official site Thyssenkrupp Essen 

വർഗ്ഗം:വ്യവസായസ്ഥാപനങ്ങൾ
ഓപ്പൺ വെനീസ് ഓഫ് ലാറ്റിൻ അമേരിക്ക

ഉറുഗ്വൻ എഴുത്തുകാരനും പത്രപ്രവർത്തകനുമായ **എഡ്വേർഡ് ഗലിയാനോ** രചിച്ച് 1971 ൽ പ്രസാധനം ചെയ്ത ഗ്രന്ഥമാണ് **ഓപ്പൺ വെനീസ് ഓഫ് ലാറ്റിൻ അമേരിക്ക**.ഉപന്യാസങ്ങളുടെ സമാഹാരമായി ആണ് ഇത് രചിയ്കപ്പെട്ടിരിയ്ക്കുന്നത്.

ഈ പുസ്തകത്തിൽ എഡ്വാർഡോ, ലാറ്റിൻ അമേരിക്കയുടെ പൂർവ്വകാല ചരിത്രത്തെ അനാവരണം ചെയ്യുന്നതോടൊപ്പം യൂറോപ്പിന്റേയും, അമേരിക്കയുടേയും  സാമ്പത്തിക താത്പര്യങ്ങൾ ലാറ്റിൻഅമേരിക്കയെ എങ്ങനെ സ്വാധീനിച്ചു എന്നും വിശകലനം ചെയ്യുന്നു."

1997 പുറത്തിറങ്ങിയ പതിപ്പിൽ ചിലിയൻ ഭരണാധികാരിയായിരുന്ന സാൽവദോർ അലൻഡെയുടെ പുത്രി ഇസബേൽ അലൻഡെയാണ് അവതാരിക എഴുതിയിരിയ്ക്കുന്നത്.
2009ൽ ഒരു ഉച്ചകോടിയിൽ വച്ച് ഊഗോ ചാവേസ് ഇതിന്റെ സ്പാനിഷ് പ്രതി ബരാക്ക് ഒബാമയ്ക്കു നൽകുകയുണ്ടായി.

## അവലംബം

## പുറംകണ്ണികൾ
*Book Profile  *[[Monthly Review|Monthly Review Press]]*
*Book Profile *[[Amazon.com]]*
*Book Profile  *[[Barnes & Noble]]*

വർഗ്ഗം:സ്പാനിഷ് ഗ്രന്ഥങ്ങൾ
ഒരിലത്താമര

60 സെന്റീമീറ്ററോളം ഉയരം വയ്ക്കുന്ന ഒരു ഏകവർഷകുറ്റിച്ചെടിയാണ് **ഒരിലത്താമര**. . ധാരാളം ഔഷധഗുണങ്ങളുള്ള ഈ ചെടിയുടെ പഴം തേൾ കടിച്ചാൽ മരുന്നായി ഉപയോഗിക്കാറുണ്ട്. കേരളത്തിൽ എല്ലായിടത്തും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.medicinalplants-kr.org/HYBANTHUS_ENNEASPERMUS.HTM 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
ഒരിലതാമാര എന്ന ഈ സസ്യം താരൻ, മുടികൊഴിച്ചിൽ, നേത്രരോഗങ്ങൾ, തലവേദന, ചുട്ടു നീട്ടൽ, എന്നി രോഗങ്ങൾക്ക് ഉത്തമ പ്രതിവിധി ആണ്.വിഷം, വായുമുട്ടൽ, ചര്ധ്ധി, രക്ത്തപിത്തം, പ്രമേഹം, അതിസാരം, എന്നിവക്കും സുഗപ്പെടുത്തുന്നതിനായി ഉപയോഗിക്കുന്നു.
കെ. രാജശേഖരൻ നായർ

നാഡീരോഗചികിത്സകൻ, എഴുത്തുകാരൻ എന്നീ നിലകളിൽ പ്രശസ്തനാണ് ഡോ. **കെ. രാജശേഖരൻ നായർ**.

## വിദ്യാഭ്യാസം

1940 ഡിസംബർ 9 ന് പ്രശസ്ത സാഹിത്യകാരൻ ഡോ. ശൂരനാട്ടു കുഞ്ഞൻ പിള്ളയുടെയും സി. ഭഗവതി അമ്മയുടെയും മകനായി തിരുവനന്തപുരത്ത് ജനിച്ച രാജശേഖരൻ നായർ തിരുവനന്തപുരം മെഡിക്കൽ കോളേജിൽ നിന്ന് എം.ബി.ബി.എസും ജനറൽ മെഡിസിനിൽ എം.ഡിയും ന്യൂഡൽഹിയിലെ ഓൾ ഇന്ത്യാ ഇൻസ്റ്റ്റ്റ്യൂട്ട് ഓഫ് മെഡിക്കൽ സയൻസിൽ നിന്ന് ന്യൂറോളജിയിൽ ഡി.എം. ബിരുദവും നേടി. കോമൺവെൽത്ത് സ്കോളർഷിപ്പോടെ ഇംഗ്ലണ്ടിൽ ഉപരിപഠനം. ഗ്ലാസ്ഗോയിലെ റോയൽ കോളേജിൽ നിന്ന് ന്യൂറോളജിയിൽ ഫെല്ലോഷിപ്പ് കിട്ടിയ ഏക മലയാളി.

## ഔദ്യോഗിക മേഖല'

1982 മുതൽ 1996 വരെ തിരുവനന്തപുരം മെഡിക്കൽ കോളേജിൽ ന്യൂറോളജി ഡയറക്ടർ, പ്രൊഫസർ ന്യൂറോളജിക്കൽ സൊസൈറ്റി ഓഫ് ഇന്ത്യ, ഇന്ത്യൻ അക്കാദമി ഓഫ് ന്യൂറോളജി, ഇന്ത്യൻ എപ്പിലെപ്സി അസോസിയോഷൻ എന്നീ സംഘടനകളുടെ അദ്ധ്യക്ഷനായിരുന്നു.

## ബഹുമതികൾ

കേരള ഗവൺമെന്റിന്റെ ഏറ്റവും പ്രഗല്ഭനായ ഡോക്ടർ എന്ന ബഹുമതി. നൂറ്റിയമ്പതിലേറെ ശാസ്ത്രപ്രബന്ധങ്ങളും പത്തോളം നാഡീസംബന്ധമായ ഗ്രന്ഥങ്ങളും പ്രസിദ്ധീകരിച്ചു.

## സൃഷ്ടികൾ

*Evolution of modern Medicine in Kerala
*രോഗങ്ങളും സർഗ്ഗാത്മകതയും
*വൈദ്യവും സമൂഹവും
*മനസ്സിന്റെ ബന്ധങ്ങളും ശൈഥില്യങ്ങളും
*സംസ്മൃതി
*ഓർക്കാനുണ്ട് കുറെ ഓർമകൾ
*ഒരു പുഴയുടെ കഥ (നോവൽ)
*ഞാൻ തന്നെ സാക്ഷി
*മുൻപേ നടന്നവർ
*മുഖസന്ധികൾ
*വൈദ്യത്തിെന്റെ സ്മൃതി സൗന്ദര്യം
*ഞാൻ എന്ന ഭാവം 

## അവലംബം

വർഗ്ഗം:കേരളത്തിലെ ഭിഷഗ്വരർ
പറവൂർ കായൽ

കേരളത്തിലെ എറണാകുുളം ജില്ലയിലെ പറവൂരിലാണ് **പറവൂർ കായൽ** സ്ഥിതിചെയ്യുന്നത്. 6.62 ചതുരശ്ര കി.മി ആണ് ഇതിന്റെ വിസ്തൃതി.

വർഗ്ഗം:അപൂർണ്ണ ലേഖനങ്ങൾ
ജി. സുകുമാരൻ നായർ

നായർ സർവീസ്‌ സൊസൈറ്റിയുടെ (എൻ.എസ്.എസ്.) പത്താമത്തെയും ഇപ്പൊഴത്തെയും ഇനി മരണം വരെയും ജനറൽ സെക്രട്ടറിയാണ് **ജി. സുകുമാരൻ നായർ**. 2011 ജൂൺ 25-നാണ് പി.കെ. നാരായണപ്പണിക്കരുടെ പിൻഗാമിയായി സുകുമാരൻ നായരെ തിരഞ്ഞെടുത്തത്. മുൻ ജനറൽ സെക്രട്ടറി പി.കെ നാരയണപ്പണിക്കരുടെ പേർസെണൽ അസ്സിസ്റ്റെന്റ് ആയി നിരവധി കാലം സേവനം അനുഷ്ടിച്ചുട്ടുണ്ട്. 

## അവലബം

വർഗ്ഗം:എൻ.എസ്.എസ്. ജനറൽ സെക്രട്ടറിമാർ
വർഗ്ഗം:കേരളത്തിലെ_സാമൂഹിക_സാംസ്കാരിക_നായകൻ‌മാർ
വർഗ്ഗം:കോട്ടയം ജില്ലയിൽ ജനിച്ചവർ
ചിത്രശലഭം (ചലച്ചിത്രം)

കെ.ബി. മധു സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളം ചലച്ചിത്രമാണ് **ചിത്രശലഭം**. '''ആനന്ദ്''' എന്ന ഹിന്ദി ചലച്ചിത്രത്തെ അടിസ്ഥാനമാക്കി  നിർമ്മിക്കപ്പെട്ട ചിത്രത്തിൽ ജയറാം, ബിജു മേനോൻ എന്നിവർ പ്രധാന വേഷങ്ങൾ ചെയ്തു. മരണാസന്നനായ ഒരു രോഗിയും ഡോക്ടറും തമ്മിലുള്ള ഹൃദയബന്ധമാണ് കഥാതന്തു.

## അഭിനേതാക്കൾ
*ജയറാം ...  ദേവൻ
*ബിജു മേനോൻ ...  ഡോക്ടർ സന്ദീപ്
*ദേവൻ ...  ഡോക്ടർ രവീന്ദ്രൻ
*ജോമോൾ ...  ദീപ
*സുകുമാരി ...  മരിയ
*കലാഭവൻ മണി ...  ബക്കർ പരപ്പനങ്ങാടി
*മാടമ്പ് കുഞ്ഞുകുട്ടൻ

## External links
* 

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
കെ.വി. ഹരിദാസൻ

കേരളത്തിലെ ഒരു ചിത്രകാരനാണ് **കെ.വി. ഹരിദാസൻ**(ജനനം: 1937 - മരണം: 2014 ഒക്ടോബർ 26). താന്ത്രിക് സങ്കല്പങ്ങളാണ് അദ്ദേഹത്തിന്റെ ചിത്രങ്ങൾക്ക് ആധാരം. ഇന്ത്യയിലെ അറിയപ്പെടുന്ന നിയോ-താന്ത്രിക് ചിത്രകാരനായ അദ്ദേഹം, നിയോ-താന്ത്രീക് ശൈലിയിലാണ് വരയ്ക്കാറുള്ളത്. തിരുവനന്തപുരം കോളേജ് ഓഫ് ഫൈൻ ആർട്‌സിൽ നിന്ന് വിരമിച്ച ശേഷം ചെന്നൈ ചോളമണ്ഡലം കലാഗ്രാമം കേന്ദ്രീകരിച്ച് പ്രവർത്തിക്കുന്നു. 2013 ൽ കേരള സംസ്ഥാനസർക്കാരിന്റെ രാജാ രവിവർമ പുരസ്‌കാരം ലഭിച്ചു.
## ജീവിതരേഖ
കണ്ണൂരിൽ ജനിച്ച ഹരിദാസൻ മദ്രാസ് സ്‌കൂൾ ഓഫ് ആർട്‌സ് ആൻഡ് ക്രാഫ്റ്റ്‌സിൽ നിന്ന് പെയിന്റിങ്ങിൽ ഡിപ്ലോമ നേടിയിട്ടുണ്ട്. ചെന്നൈയിലെ പ്രസിഡൻസി കോളേജിൽനിന്ന് മനഃശാസ്ത്രത്തിൽ ബിരുദം നേടി. പ്രശസ്ത ചിത്രകാരൻ കെ.സി.എസ്.പണിക്കരുടെ ശിഷ്യനാണ്. ഒട്ടേറെ അന്താരാഷ്ട്ര ബിനാലെകളിൽ പങ്കെടുത്തു. തിരുവനന്തപുരം കോളേജ് ഓഫ് ഫൈൻ ആർട്‌സ് പ്രിൻസിപ്പലായി പ്രവർത്തിച്ചു.   'യന്ത്ര', 'ബ്രഹ്മസൂത്രം' ചിത്രപരമ്പരകൾ ഏറെ ശ്രദ്ധേയമായിരുന്നു. അമേരിക്കയിലും, ജർമ്മനിയിലും സംഘടിപ്പിച്ച അന്താരാഷ്ട്ര നിയോ-താന്ത്രിക് പ്രദർശനങ്ങളിലും  ചിത്രങ്ങൾ പ്രദർശിപ്പിച്ചിട്ടുണ്ട്. 

കേരള ലളിതകലാ അക്കാദമിയുടെരാജാ രവിവർമ പുരസ്‌കാരം ഏറ്റു വാങ്ങും മുൻപ് അദ്ദേഹം അന്തരിച്ചു.

## പുരസ്കാരങ്ങൾ
*തമിഴ്‌നാട് സംസ്ഥാന അവാർഡ്
*കേന്ദ്രസാംസ്‌കാരികവകുപ്പിന്റെ സീനിയർ ഫെലോഷിപ്പ്
*കേരള ലളിതകലാ അക്കാദമിയുടെ പ്രഥമ ലളിതകലാ പുരസ്‌കാരം
*രാജാ രവിവർമ പുരസ്‌കാരം
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:രാജാ രവിവർമ്മ പുരസ്കാര ജേതാക്കൾ
വർഗ്ഗം:2014-ൽ മരിച്ചവർ
വർഗ്ഗം:ഒക്ടോബർ 26-ന് മരിച്ചവർ
കൂനമ്മാവ്

**എ**റണാകുളം ജില്ലയിലെ കൊച്ചി പ്രദേശത്തിന്റെ ഭാഗമായ കോട്ടുവള്ളി ഗ്രാമപഞ്ചായത്തിലെ ഒരു പട്ടണപ്രാന്തമാണ്  **കൂനമ്മാവ്** (). ദേശീയപാത 17 ന്റെ അരുകിലായാണ് **കൂനമ്മാവ്** എന്ന് അറിയപ്പെടുന്ന **വള്ളുവള്ളിക്കര** സ്ഥിതി ചെയ്യുന്നത്.കൂനമ്മാവ് എന്ന പ്രദ്ദേശം വരാപ്പുഴയിൽ  ആണെന്ന് പലപ്പോഴും ചിലർക്ക് ഒരു തെറ്റിദ്ധാരണ വരാറുണ്ട്.പക്ഷേ വരാപ്പുഴ കൂനംമാവിനു അടുത്തുള്ള  മറ്റൊരു പട്ടണമാണ്,അത് വരാപ്പുഴ ഗ്രാമപഞ്ചായത്തിൽ സ്ഥിതി ചെയ്യുന്നു.

ജപമാല നിർമ്മാണത്തിനു ഇന്ത്യയിൽ പേരുകേട്ട സ്ഥലങ്ങളിലൊന്നാണ് കൂനമ്മാവും പരിസരപ്രദേശങ്ങളും. സാമുദായ പരിഷ്കർത്താവും, ,വിദ്യാഭ്യാസ പ്രവർത്തകനുമായ കുര്യാക്കോസ് ഏലീയാസ് ചാവറയച്ചന്റെ ഭൗതികശരീരം അടക്കം ചെയ്തിരിക്കുന്ന, സെന്റ് ഫിലോമിനാസ് ദേവലായം കൂനമ്മാവിലാണു സ്ഥിതി ചെയ്യുന്നത്.

## ചരിത്രം
ദേശീയപാത 17 നു അരികിൽ ഇടപ്പള്ളിക്കും വടക്കൻ പറവൂരിനും ഇടയിലായാണ് കൂനമ്മാവ് സ്ഥിതിചെയ്യുന്നത്. കൂനമ്മാവിലുള്ള വള്ളുവള്ളി എന്ന സ്ഥലത്തു നിന്നും വർഷങ്ങൾക്കു മുമ്പ് മണൽഖനനം നടത്തുമ്പോൾ റോമൻ സ്വർണ്ണനാണയങ്ങൾ ലഭിക്കുകയുണ്ടായിരുന്നു. പുരാതനവ്യവസായ തുറമുഖമായ മുസിരിസ് കൂനമ്മാവിൽ നിന്നും ഏതാണ്ട് അടുത്തായിരുന്നു സ്ഥിതിചെയ്തിരുന്നത്. ഈ പ്രദേശത്തിന്റെ ചരിത്രപരമായ പ്രാധാന്യമാണ് ഇത് വെളിവാക്കുന്നത്.

## വിദ്യാഭ്യാസസ്ഥാപനങ്ങൾ
*സെന്റ്.ഫിലോമിനാസ് ഹയർ സെക്കണ്ടറി സ്കൂൾ 
*സെന്റ്.ജോസഫ്സ് ഹയർ സെക്കണ്ടറി സ്കൂൾ.
*ചാവറ ദർശൻ സി.എം.ഐ.സ്കൂൾ.
*ചാവറ വ്യവസായികപരിശീലന കേന്ദ്രം.

## ആരാധനാലയങ്ങൾ

*കോട്ടുവള്ളിക്കാവ് ക്ഷേത്രം, കാവിൽനട
*കാച്ചാനിക്കോടം ഭഗവതി ക്ഷേത്രം വള്ളുവള്ളി - കെച്ചാൽ
*സെന്റ്.ഫിലോമിനാസ് ദേവാലയം, കൂനമ്മാവ്.
*സെന്റ്.ആന്റണീസ് ദേവാലയം,കൊച്ചാൽ.
*അമലോൽഭവ മാതാ ദേവാലയം, വള്ളുവള്ളി.
*ജുമാമസ്ജിദ് വള്ളുവള്ളി.
*കോട്ടുവള്ളിക്കാവ് ക്ഷേത്രം, കാവിൽനട.
*ശ്രീ ഭദ്രകാളി ദേവീക്ഷേത്രം കൂനമ്മാവ്.
*ബിലീവെർസ് ചർച്, കൂനമ്മാവ്
*പരിശുദ്ധ ജപമാല രാഞ്ജി ദേവാലയം മാലോത്ത്
*കാച്ചാനിക്കോടം ഭഗവതി ക്ഷേത്രം വള്ളുവള്ളി - കെച്ചാൽ
*നാഗരാജ ക്ഷേത്രം തൂശം കൂനമ്മാവ്
*പാവന ധർമ്മ ക്ഷേത്രം തൂശം കൂനമ്മാവ്

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഡർട്ടി ഡസൻ

കീടനാശിനികൾക്ക് കർഷകർക്കിടയിലുള്ള പ്രചാരവും അതു വരുത്തിവയ്ക്കുന്ന ദൂഷ്യഫലങ്ങളും ലോകം തിരിച്ചറിഞ്ഞു തുടങ്ങുകയും ഉപയോഗം നിയന്ത്രിയ്ക്കാൻ ലോകാരോഗ്യസംഘടന പലവഴിയ്ക്കും ശ്രമങ്ങൾ നടത്തി വരികയും ചെയ്യുന്നുണ്ട്.
അത്യന്തം വിനാശകാരികളായ 12 കീടനാശിനികളെ പ്രത്യേകം ഒരു  പട്ടികയിൽപ്പെടുത്തി ഒറ്റപ്പെടുത്താനുള്ള ശ്രമങ്ങളും നടക്കുകയുണ്ടായി.

മലേഷ്യ കേന്ദ്രമാക്കി പ്രവർത്തിയ്ക്കുന്ന  "പെസ്റ്റിസൈഡ് ആക്ഷൻ നെറ്റ് വർക്ക്* അഥവാ *പാൻ* ആണ് ഇപ്രകാരം ഒരു പട്ടിക   അദ്യമായി പ്രസിദ്ധീകരിച്ചത്. മനുഷ്യനും പ്രകൃതിയ്ക്കും പരിഹരിയ്ക്കാനാകാത്ത നാശനഷ്ടങ്ങൾ വിതയ്ക്കുന്ന അത്തരം 12  കീടനാശിനികളെ  *'ഡർട്ടി ഡസൻ*' (Dirty Dozen) അഥവാ  *പന്ത്രണ്ട് ദുഷ്ടുകൾ* എന്നു വിളിയ്ക്കുന്നു.

==ഡർട്ടി ഡസൻ==
*1. [[ഡി.ഡി.റ്റി]]. ( ഡൈ ക്ലോറോ ഡൈ ഫിനൈൽ ട്രൈ ക്ലോറോ ഈഥേൻ )
*2.*ബി.എച്ച്.സി*. (ബെൻസീൻ ഹെക്സാ ക്ലോറൈഡ് )
*3.*ഇ.ഡി.ബി*. ( എതിലീൻ ഡൈ ബ്രോമൈഡ്)
*4.*ഡ്രിൻസ്*  (ആൽഡ്രിൻ ,ഡൈ ആൽഡ്രിൻ ,എൻഡ്രിൻ)
*5.*ക്ലോർഡേൻ*  (ഹെപ്റ്റാ ക്ലോർ)
*6.*ഈതൈൽ പാരാത്തിയോൺ*
*7.*പാരാക്വറ്റ്*
*8. *ഡി.ബി.സി.പി*. ( ഡൈ ബ്രോമോ ക്ലോറോ പ്രൊപ്പേൻ)
*9.*ക്ലോർഡൈം ഫാം*  (ഗാലിക്രോൺ)
*10. *2,4,5 റ്റി*.  (2,4,5 ട്രൈക്ലോറോ ഫിനോക്സി അസറ്റിക് ആസിഡ്)
*11. *ടോക്സാഫീൻ*  (കാംഫെക്ലോർ)
*12. *പി.സി.പി''. (പെന്റാ ക്ലോറോ ഫിനോൾ)

## അവലംബം

## പുറംകണ്ണികൾ
* 1.http://www.uspopswatch.org/global/dirty-dozen.htm

വർഗ്ഗം:കീടനാശിനികൾ
കേപ് ടൗണിലെ വിനോദസഞ്ചാര കേന്ദ്രങ്ങൾ

കേപ് ടൗൺ കേവലം ദക്ഷിണാഫ്രിക്കയിൽ മാത്രം അറിയപ്പെടുന്ന പ്രധാന അന്താരാഷ്ട്ര വിനോദസഞ്ചാര കേന്ദ്രം മാത്രമല്ല, അഫ്രിക്കയിലെ തന്നെ ഏറ്റവും പ്രധാനപ്പെട്ടതാണ്. ഇതിന് അതിന്റെ നല്ല കാലാവസ്ഥ, പ്രകൃതിദത്ത പശ്ചാത്തലം, നല്ല വികസനമുള്ള അന്തർഘടന എന്നിവ പ്രധാന കാരണങ്ങളാണ്. അനേകം പ്രകൃതിദത്ത ആകർഷണങ്ങളാൽ വിനോദസഞ്ചാരികൾക്ക് പ്രസിദ്ധമാണ് ഈ നഗരം. ഏറ്റവും മുഖ്യമായ ടേബിൾ പർവ്വതം, ടേബിൾ പർവ്വത ദേശീയ ഉദ്യാനത്തിൻറെ ഭൂരിഭാഗവും ഉൾക്കൊള്ളുന്നതോടൊപ്പം, സിറ്റി ബൌലിന് അതിർവരമ്പിടുന്നു. കാൽനടയായോ ഞാൺ വാഹനം(കേബിൾ കാർ) വഴിയോ പർവ്വതത്തിന്റെ മുകളിൽ എത്താം. കേപ് പെനിൻസുലയുടെ അറ്റത്തുള്ള മുനമ്പാണ് കേപ് പോയിൻറ്. ചാപ്മാൻ ഉന്നതി പാത, കേപ് ടൗണിനേയും ഹൌത് ബേയേയും യോജിപ്പിക്കുന്ന ഇടുങ്ങിയ പാതയാണ്.  അറ്റ്ലാന്റിക് സമുദ്രത്തിൻറേയും വളരെ അടുത്തായ പർവ്വതങ്ങളുടേയും നയന മനോഹരമായ കാഴ്ചകൾ ആസ്വദിക്കാൻ വിനോദസഞ്ചാരികളും ഇതിലൂടെ വണ്ടി ഓടിക്കുന്നു. കാൽനടയായോ വാഹനം വഴിയോ  സിഗ്നൽ കുന്നിൽ കയറിയാൽ, സിറ്റി ബൌലിൻറേയും  ടബിൾ പർവ്വതത്തിൻറേയും വിശാല കാഴ്ചകൾ ആസ്വദിക്കാം.

## അനുക്രമണിക
### കടൽത്തീരങ്ങൾ

### ക്യാപസ് ബേ

### വിക്ടോറിയ ആൻഡ് ആൽഫ്രഡ് വേവ്ഫ്രണ്ട്

### റ്റൂ ഓഷ്യൻ കൃത്രിമപ്പൊയ്ക

### കോൺസ്റ്റാൻറിയ

### ആർട്ട് സ്കേപ് സെൻറ്റർ

### ക്രിസ്റ്റെൻബോഷ്  ദേശീയ ഉദ്യാനം

### മോസ്റ്റ്രെറ്റ് മിൽ

### സിറ്റി ബൌൾ

### ഹൌത് ബേ

### റോൻഡേബോഷ്

### ഹെർമാനുസ്

## അവലംബം



വർഗ്ഗം:കേപ് ടൗൺ
വർഗ്ഗം:ആഫ്രിക്കയിലെ തുറമുഖനഗരങ്ങൾ
വർഗ്ഗം:ആഫ്രിക്കയിലെ വിനോദസഞ്ചാരം
വർഗ്ഗം:ദക്ഷിണാഫ്രിക്കൻ വിനോദസഞ്ചാരം
പത്മജ വേണുഗോപാൽ

കേരളത്തിലെ പ്രമുഖ രാഷ്ട്രീയ പ്രവർത്തകയും മുൻ കെ.പി.സി.സി ജനറൽ സെക്രട്ടറിയും കോൺഗ്രസ്‌ വനിതാ വിഭാഗം നേതാവുമായിരുന്നു
**പത്മജ വേണുഗോപാൽ  (ജനനം : 27 ഒക്ടോബർ 1960)**. കേരളത്തിലെ മുൻമുഖ്യമന്ത്രി കെ. കരുണാകരന്റെ മകളാണ്. 
കെപിസിസി നേതൃത്വത്തോടും
തൃശൂർ ഡി.സി.സിയോടും
2021 മുതൽ നിലനിന്ന് പോന്ന
അഭിപ്രായ വ്യത്യാസങ്ങളെ തുടർന്ന്
പത്മജ വേണുഗോപാൽ 
2024 മാർച്ച് 7 ന് കോൺഗ്രസ് വിട്ട്
ബി.ജെ.പിയിൽ ചേർന്നു. നിലവിൽ
2025 മാർച്ച് 24 മുതൽ ബിജെപി ദേശീയ കൗൺസിൽ അംഗമായി തുടരുന്നു.

## ജീവിതരേഖ
കേരളത്തിൽ നിന്നുള്ള 
മുതിർന്ന കോൺഗ്രസ് നേതാവും
മുൻ മുഖ്യമന്ത്രിയുമായിരുന്ന
ലീഡർ കെ.കരുണാകരൻ്റെയും കല്യാണികുട്ടിയമ്മയുടേയും 
രണ്ടാമത്തെ മകളായി 1960 ഒക്ടോബർ 27ന് തൃശൂരിൽ ജനനം. മുൻ ലോക്സഭാംഗവും കേരളത്തിലെ കോൺഗ്രസ് പാർട്ടിയുടെ നേതാവുമായ കെ. മുരളീധരൻ ജ്യേഷ്ഠ സഹോദരനാണ്. പ്രാഥമിക വിദ്യാഭ്യാസത്തിന് ശേഷം കേരള 
യൂണിവേഴ്സിറ്റിയിൽ നിന്ന് നേടിയ ബി.എ ബിരുദമാണ് വിദ്യാഭ്യാസ യോഗ്യത.

## രാഷ്ട്രീയജീവിതം
1996-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ അംഗമായ പത്മജ വേണുഗോപാൽ
2001-ൽ കേരള ടൂറിസം ഡെവലപ്പ്മെൻ്റ് 
കോർപ്പറേഷൻ 
ചെയർപേഴ്സൺ ആയിട്ടാണ് രാഷ്ട്രീയ രംഗത്ത് സജീവമാകുന്നത്.
2004-ലെ ലോക്‌സഭ തിരഞ്ഞെടുപ്പിൽ 
ആദ്യമായി കോൺഗ്രസ് ടിക്കറ്റിൽ
മുകുന്ദപുരം മണ്ഡലത്തിൽ നിന്ന് മത്സരിച്ചെങ്കിലും പരാജയപ്പെട്ടു.
പിന്നീട് 2016, 2021 നിയമസഭ തിരഞ്ഞെടുപ്പുകളിൽ തൃശൂരിൽ നിന്ന് മത്സരിച്ചെങ്കിലും പരാജയമായിരുന്നു.
കെപിസിസിയുമായും തൃശൂർ 
ഡിസിസിയുമായും നില നിന്നിരുന്ന
അഭിപ്രായ വ്യത്യാസങ്ങളെ തുടർന്ന്
2024 മാർച്ചിൽ കോൺഗ്രസ് പാർട്ടി വിട്ട്
ബിജെപിയിൽ ചേർന്ന
പത്മജ വേണുഗോപാൽ 2025 മാർച്ചിൽ
ബിജെപി ദേശീയ കൗൺസിൽ അംഗമായി 
തിരഞ്ഞെടുക്കപ്പെട്ടു.
 
** പ്രധാന പദവികളിൽ **

* 2025 : ബിജെപി,ദേശീയ കൗൺസിൽ അംഗം
* 2024 : കെ.പി.സി.സി രാഷ്ട്രീയ കാര്യസമിതി അംഗം
* 2023 : എ.ഐ.സി.സി അംഗം
* 2021 : കെ.പി.സി.സി നിർവാഹക സമിതി അംഗം
* 2020 : കെ.പി.സി.സി വൈസ് പ്രസിഡന്റ്
* 2019-2021 : തൃശൂർ ഡി.സി.സി അധ്യക്ഷൻ്റെ ചുമതല
* 2018 : കെ.പി.സി.സി ജനറൽ സെക്രട്ടറി
* 2004 : കെ.പി.സി.സി അംഗം

** മറ്റ് പദവികളിൽ **

* ഐ.എൻ.ടി.യു.സി ദേശീയ വർക്കിംഗ് കമ്മിറ്റി അംഗം

* ഇലക്ട്രിസിറ്റി എംപ്ലോയിസ് കോൺഫെഡറേഷൻ കമ്മിറ്റി അംഗം

* പ്രിയദർശിനി & രാജീവ് ഗാന്ധി സ്റ്റഡിസെന്റർ ഭാരവാഹി

* ടെക്നിക്കൽ എഡ്യുക്കേഷണൽ സൊസൈറ്റി ഓഫ് ഇന്ത്യ ഭാരവാഹി

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:കേരളത്തിലെ ഭാരതീയ ജനതാ പാർട്ടി പ്രവർത്തകർ
വർഗ്ഗം:ബിജെപിയിൽ ചേർന്ന കേരളത്തിലെ പ്രമുഖർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
അഗ്നിമൃഗം

എക്സൽ പ്രൊഡക്ഷന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **അഗ്നിമൃഗം**.  എക്സൽ റിലീസ് വിതരണം ചെയ്ത ഈ ചിത്രം കേരളത്തിൽ 1971 നവംബർ 19-ന് പ്രദർശനം ആരംഭിച്ചു.

## താരനിര

## പിന്നണിഗായകർ==.
*കെ.ജെ. യേശുദാസ് 
*പി. മാധുരി
*എൽ.ആർ. ഈശ്വരി
*ബി. വസന്ത

## അണിയറയിൽ
*സംവിധാനം - എം. കൃഷ്ണൻ നായർ
*ബാനർ - എക്സൽ പ്രൊഡക്ഷൻസ്
*കഥ, സംഭാഷണം - കാനം ഇ.ജെ.
*തിരക്കഥ - തോപ്പിൽ ഭാസി
*ഗാനരചന - വയലാർ
*സംഗീതം - ജി. ദേവരാജൻ
*ചിത്രസംയോജനം - ആർ.സി. പുരുഷോത്തമൻ
*എഡിറ്റിംഗ് - വി.പി. കൃഷ്ണൻ
*കലാസംവിധാനം - ജെ.ജെ. മിറാൻഡ
*ചമയം - കെ. വേലപ്പൻ
*ഡിസയിൻ - വി.എം. ബാലൻ
*വിതരണം - എക്സൽ റിലീസ്

## പാട്ടരങ്ങ്
*ഗാനരചന - വയലാർ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് അഗ്നിമൃഗം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവയലാർ -ദേവരാജൻ ഗാനങ്ങൾകാനം. ഇ.ജെ. കഥയെഴുതിയ ചലച്ചിത്രങ്ങൾവർഗ്ഗം:
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സത്യൻ- ഷീല ജോഡി
ഗെർട്ടി കോറി

**ഗെർട്ടി തെരേസാ കോറി** (ഓഗസ്റ്റ്  15, 1896 – ഒക്റ്റോബർ  26, 1957) ഒരു യഹൂദ ഓസ്ട്രിയൻ-അമേരിക്കൻ വംശജയായ ജൈവശാസ്ത്രജ്ഞയും വൈദ്യശാസ്ത്രത്തിൽ  ഗ്ലൈക്കോജൻ മെറ്റബോളിസത്തെ കണ്ടെത്തുന്നതിൽ നിർവ്വഹിച്ച പങ്കിൽ നോബൽ പുരസ്കാരം നേടിയ ആദ്യത്തെ വനിതയുമാണ്. നോബൽ സമ്മാനം ലഭിച്ച ആദ്യത്തെ അമേരിക്കൻ വനിത ഡോക്ടർ എന്ന ബഹുമതിയും ഗെർട്ടി കോറിക്കാണ്. 1947-ലെ ഈ പുരസ്കാരത്തിന് മൂന്നു പേർ അർഹരായി ഗെർട്ടി തെരേസാ കോറിയും   ഭർത്താവ് കാൾ ഫെർഡിനന്ഡ് കോറിയും പിന്നെ ബർണാഡോ ഹോസ്സേ എന്ന് ആർജെന്റ്റൈൻ ശാസ്ത്രജ്ഞനും. 

കോറി പ്രാഗിൽ (ഓസ്ട്രിയ-ഹംഗേറിയൻ സാമ്രാജ്യത്തിൽ, ഇപ്പോൾ ചെക്ക് റിപ്പബ്ലിക്ക്) ആണ് ജനിച്ചത്. ജെർട്ടി ഒരു വിളിപ്പേര് ആയിരുന്നില്ല. പകരം ഒരു ഓസ്ട്രിയൻ യുദ്ധക്കപ്പലിൻറെ പേരായിരുന്നു അവർക്ക് നൽകിയിരുന്നത്. ശാസ്ത്രത്തിൽ സ്ത്രീകളെ പാർശ്വവത്കരിക്കപ്പെടുകയും കുറച്ച് വിദ്യാഭ്യാസ അവസരങ്ങൾ മാത്രം അനുവദിക്കുകയും ചെയ്ത ഒരു കാലഘട്ടത്തിൽ വളർന്നപ്പോൾ അവർ മെഡിക്കൽ സ്കൂളിൽ പ്രവേശിച്ചു. അവിടെ അവർ തന്റെ ഭാവിയിലെ ഭർത്താവ് കാൾ ഫെർഡിനാന്റ് കോറിയെ, അനാട്ടമി ക്ലാസിൽ കണ്ടുമുട്ടി.

### ജീവിതരേഖ
പ്രാഹയിലെ ഒരു ജൂത കുടുംബത്തിലാണ് ഗെർട്ടി തെരേസാ റാഡ്നിസ് ജനിച്ചത്. 1920-ൽ അവിടത്തെ കാൾ ഫെർഡ്നിന്ഡ് യൂണിവഴ്സിറ്റിയിൽ നിന്ന് വൈദ്യശാസ്ത്രത്തിൽ  ബിരുദമെടുത്തു. 1920-ൽ തന്നേയായിരുന്നു സഹപാഠിയായിരുന്ന  കാൾ ഫെർഡിനന്ഡ് കോറിയുമായുളള  വിവാഹവും. 1922-ൽ ഇരുവരും അമേരിക്കയിലേക്ക് താമസം മാറ്റുകയും 1928- അമേരിക്കൻ പൗരത്വം സ്വീകരിക്കയും ചെയ്തു. പലതരത്തിലുളള ഔദ്യോഗിക തടസ്സങ്ങളുണ്ടായിരുന്നെങ്കിലും കോറി ദമ്പതിമാർ ഒരേ വിഷയത്തിൽ  ഒരുമിച്ച് ഗവേഷണം നടത്താനാണ് ഇഷ്ടപ്പെട്ടത്. മനുഷ്യശരീരത്തിലെ പചനപോഷണക്രിയകളിൽ  ഗ്ളൂക്കോസ് എങ്ങനെ കൈകാര്യം ചെയ്യപ്പെടുന്നുവെന്ന് കോറി ദമ്പതിമാർ സവിസ്തരം തെളിയിച്ചു.   ഇന്ന്  Cori Cycle എന്നറിയപ്പെടുന്ന ഈ സമ്പൂർണ്ണ ചാക്രിക പ്രക്രിയെക്കുറിച്ചുളള   ഗവേഷണമാണ് കോറി ദമ്പതിമാർക്ക് നോബൽ പുരസ്കാരം നേടിക്കൊടുത്തത്. 
### കോറി ചക്രം

## ഇതും കാണുക
* List of female Nobel laureates
* List of Jewish Nobel laureates
* Timeline of women in science
### അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:അമേരിക്കൻ വനിതകൾ
വർഗ്ഗം:അമേരിക്കൻ ഭിഷഗ്വരർ
വർഗ്ഗം:1896-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:1957-ൽ മരിച്ചവർ
വർഗ്ഗം:ഒക്ടോബർ 26-ന് മരിച്ചവർ
തൊഴിലുറപ്പ്പദ്ധതി സ്ഥിതിവിവരം

**മഹാത്മാഗാന്ധി ദേശീയഗ്രാമീണ തൊഴിലുറപ്പ് പദ്ധതി**യുടെ മൊത്തസ്ഥിതിവിവര കണക്കുകൾ  താഴെപ്പട്ടികയിൽ കൊടുക്കുന്നു.

## അവലംബം

## പുറംകണ്ണികൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
സെബാസ്റ്റ്യൻ

ഒരു മലയാള കവിയാണ് **സെബാസ്റ്റ്യൻ**. 1961 ഡിസംബർ 19 ന് കൊടുങ്ങല്ലൂർ കോട്ടപ്പുറത്ത് ജനനം. കളത്തിൽ ദേവസ്സിയും കുഞ്ഞമ്മയും മാതാപിതാക്കൾ. 

2015, 16, 17 വർഷങ്ങളിൽ യഥാക്രമം ഗോവ, വിജയവാഡ, ബാംഗ്ലൂർ എന്നിവിടങ്ങളിൽ നടന്ന ദേശീയ കാവ്യോൽസവങ്ങളിൽ മലയാളത്തെ പ്രതിനിധീകരിച്ചു പങ്കെടുത്തു. കവിതാ സമാഹാരങ്ങൾ ഇംഗ്ലീഷിലേക്കും ഹിന്ദിയിലേക്കും വിവർത്തനം ചെയ്യപ്പെട്ടിട്ടുണ്ട്. കേരളത്തിലെ 5 സർവകലാശാലകളിൽ പാഠ്യപദ്ധതിയിൽ ഇദ്ദേഹത്തിന്റെ കവിതകൾ ഉൾപ്പെടുത്തിയിട്ടുണ്ട്.
## പുരസ്ക്കാരങ്ങൾ
2006 -ൽ പാട്ടു കെട്ടിയ കൊട്ട എന്ന പുസ്തകത്തിന് എസ്.ബി.ടി കവിതാ പുരസ്ക്കാരം. 2009 -ൽ ഇരുട്ടു പിഴിഞ്ഞ് എന്ന പുസ്തകത്തിന് യുവകലാസാഹിതി കവിതാ പുരസ്കാരം, മുല്ലനേഴി ഫൗണ്ടേഷൻ കവിതാ പുരസ്കാരം, പി.ഭാസ്കരൻ കവിതാ പുരസ്കാരം, പി.കുഞ്ഞിരാമൻ നായർ ട്രസ്റ്റ് കവിതാ പുരസ്കാരം , വി.സി.ബി.സാഹിത്യ പുരസ്കാരം, മൂടാടി ദാമോദരൻ പുരസ്കാരം, നടൻ ജയൻ കലാസാംസ്കാരിക വേദി സാഹിത്യ പുരസ്കാരം, പ്രൊ.കെ.വി.തമ്പി കവിതാ പുരസ്കാരം, വൈക്കം മുഹമ്മദ് ബഷീർ സ്‌മാരക ട്രസ്റ്റ് കവിതാ പുരസ്കാരം, കെടാമംഗലം പപ്പുക്കുട്ടി സ്മാരക കവിതാ പുരസ്കാരം, യൂസഫലി കേച്ചേരി കവിതാ പുരസ്കാരം എന്നിവ ലഭിച്ചിട്ടുണ്ട് .

### കാവ്യ സമാഹാരങ്ങൾ
*പുറപ്പാട്
*കവിയുത്തരം
* മുപ്പത് നവ കവിതകൾ
*പാട്ടു കെട്ടിയ കൊട്ട
*ഒട്ടിച്ച നോട്ട്
*കണ്ണിലെഴുതാൻ
*ഇരുട്ട് പിഴിഞ്ഞ്
*ചില്ലു തൊലിയുള്ള തവള
*ചൂളപ്പൊതികൾ
*പ്രതി ശരീരം
*അറ്റുപോവാത്തത്
*നിശ്ശബ്ദതയിലെ പ്രകാശങ്ങൾ
* സെബാസ്റ്റ്യന്റെ കവിതകൾ
*കൃഷിക്കാരൻ

### ഗദ്യ കൃതികൾ

*ചെന്നിനായകത്തിന്റെ മുലകൾ  (എഡിറ്റർ)
*നടനം തന്നെ ജീവിതം (ഗുരു  ഗോപാലകൃഷ്ണന്റെ ജീവചരിത്രം)
*ഹൃദയ നിവാസികൾ  (ഓർമ്മക്കുറിപ്പുകൾ)
*ഇരുട്ടു പിഴിഞ്ഞ വെളിച്ചത്തിൽ  (കവിതാ പഠനങ്ങൾ)
*രമണീയമീ ജീവിതം (എഡിറ്റർ)
*ബാലചന്ദ്രൻ ചുള്ളിക്കാട്@60  (എഡിറ്റർ)
*എ.അയ്യപ്പൻ സമ്പൂർണ്ണ കൃതികൾ  (എഡിറ്റർ)
## അവലംബം

വർഗ്ഗം:മലയാളകവികൾ
റാദുഗ പബ്ലിഷേഴ്സ്

സോവിയറ്റ് യൂണിയന്റെ കാലത്ത് റഷ്യ കേന്ദ്രീകരിച്ചു പ്രവർത്തിച്ചു വന്ന സോവിയറ്റ് സർക്കാർ പ്രസാധക സ്ഥാപനം. മോസ്കോ ആയിരുന്നു ആസ്ഥാനം. മലയാളം ഉൾപ്പെടെ ലോകത്തിലെ മിക്ക പ്രധാന ഭാഷകളിലും പുസ്തകങ്ങൾ പുറത്തിറക്കിയിരുന്നു. റഷ്യൻ ക്ലാസിക്കുകൾ, സാഹിത്യ ഗ്രന്ഥങ്ങൾ തുടങ്ങിയവയായിരുന്നു പ്രസിദ്ധീകരിച്ചിരുന്നത്. റാദുഗ (Радуга) എന്നാൽ മഴവില്ല് എന്നാണ് റഷ്യനിൽ അർഥം.
## അവലംബം


വർഗ്ഗം:റഷ്യൻ സാഹിത്യം
ലോകത്തെ പിടിച്ചുകുലുക്കിയ പത്തു ദിവസങ്ങൾ

അമേരിക്കൻ പത്ര പ്രവർത്തകനായ ജോൺ റീഡ് എഴുതിയ പുസ്തകമാണ് **ലോകത്തെ പിടിച്ചുകുലുക്കിയ പത്തു ദിവസങ്ങൾ**. 1917 ലെ ഒക്ടോബർ വിപ്ലവത്തെക്കുറിച്ചുള്ളതാണ്  ഈ പുസ്തകം. 1920 ൽ മരണമടഞ്ഞ ജോൺ റീഡിനെ മോസ്കോവിലെ ക്രെംലിൻ വാൾ നെക്രോപോളിസിൽ ഉന്നത സോവിയറ്റ് നേതാക്കൾക്കൊപ്പമാണ് സംസ്കരിച്ചത്. 1925 ൽ ഈ കൃതി ഒക്ടോബർ : ടെൻ ഡേയ്സ് ദാറ്റ് ഷുക്ക് ദ വേൾഡ് (October: Ten Days That Shook the World) എന്ന പേരിൽ സെർജി ഐസൻസ്റ്റീൻ  സിനിമയാക്കിയിരുന്നു.
## അവലംബം

## പുറം കണ്ണികൾ
* ലോകത്തെ പിടിച്ചുകുലുക്കിയ പത്ത് ദിവസങ്ങൾ 
* Ten Days that Shook the World
*Ten Days That Shook The World public domain audiobook
*Ten Days That Shook the World at *Project Gutenberg*

വർഗ്ഗം:റഷ്യൻ ഗ്രന്ഥങ്ങൾ
വർഗ്ഗം:റഷ്യൻ വിപ്ലവത്തെക്കുറിച്ചുള്ള പുസ്തകങ്ങൾ
വർഗ്ഗം:ചരിത്രഗ്രന്ഥങ്ങൾ
ജോൺ റീഡ്

അമേരിക്കൻ കമ്മ്യൂണിസ്‌റ്റ്‌ പാർട്ടിയുടെ സ്ഥാപകരിലൊരാളും സാഹിത്യകാരനും പത്രപ്രവർത്തകനുമാണ് **ജോൺ റീഡ്** (22 ഒക്ടോബർ 1887 – 17 ഒക്ടോബർ 1920). അദ്ദേഹത്തിന്റെ *[[ലോകത്തെ പിടിച്ചുകുലുക്കിയ പത്തു ദിവസങ്ങൾ|ലോകത്തെ പിടിച്ചുകുലുക്കിയ പത്ത്‌ ദിവസങ്ങൾ]]* എന്ന പുസ്‌തകം ആദ്യമായി 1919-ൽ അമേരിക്കയിൽ പ്രസിദ്ധീകരിക്കപ്പെട്ടു. സോവിയറ്റുയൂണിയനിൽ അതിന്റെ റഷ്യൻ പരിഭാഷ ഇറങ്ങിയത്‌ 1923-ലാണ്‌. അതിനുശേഷം നിരവധി പതിപ്പുകൾ പുറത്തു വന്നിട്ടുണ്ട്‌. ലെനിന്റെയും ക്രൂപ്‌സ്‌കയയുടേയും അവതാരികകളോടുകൂടിയാണ്‌ അവയെല്ലാം പ്രസിദ്ധീകരിച്ചിട്ടുളളത്‌. 
## മുൻ കാലജീവിതം
1887 ഒക്ടോബർ 22നു അമേരിക്കയിലെ ഒറിഗോണിലെ പോറ്ട്ലണ്ടിൽ ജനിച്ചു. മാതാവ് മാർഗരറ്റ് ഗ്രീൻ റീഡ് ആയിരുന്നു. 
## കൃതികൾ
*ലോകത്തെ പിടിച്ചുകുലുക്കിയ പത്ത്‌ ദിവസങ്ങൾ
## അവലംബം

## അധിക വായനയ്ക്ക്
* Granville Hicks with John Stuart, ''John Reed: The Making of a Revolutionary.'' New York: Macmillan, 1936.
* Eric Hornberger, *John Reed*: Manchester: Manchester University Press, 1990.
* Eric Hornberger and John Biggart (eds.), *John Reed and the Russian Revolution: Uncollected Articles, Letters and Speeches on Russia, 1917–1920.* Basingstoke, England: Macmillan, 1992.
* Robert A. Rosenstone, *Romantic Revolutionary: A biography of John Reed.* Cambridge, MA: Harvard University Press, 1990.
* Lincoln Steffens, ''John Reed: Under the Kremlin.'' Foreword by Clarence Darrow. Chicago: Walden Book Shop, 1922.
*John Newsinger (ed.) *Shaking the World: John Reed's Revolutionary Journalism* London, England: Bookmarks, 1998.
## പുറം കണ്ണികൾ

* The John Reed Internet Archive on Marxists.org
* 
* ''The Last Days With John Reed'' by Louise Bryant
* 
* 
* 
*1917 passport photo

വർഗ്ഗം:അമേരിക്കൻ കമ്മ്യൂണിസ്റ്റുകൾ
വർഗ്ഗം:അമേരിക്കൻ മാർക്സിസ്റ്റുകൾ
വർഗ്ഗം:മാർക്സിസ്റ്റ് എഴുത്തുകാർ
വർഗ്ഗം:മാർക്സിസ്റ്റ് പത്രപ്രവർത്തകർ
വർഗ്ഗം:1887-ൽ ജനിച്ചവർ
വിത്തുകൾ

ആരാധന മൂവീസിന്റെ ബാനറിൽ കെ. ശിവരാമൻ നിർമിച്ച മലയാളചലച്ചിത്രമാണ് **വിത്തുകൾ**.  ജിയോ പിക്ചേഴ്സ് വിതരണം ചെയ്ത ഈ ചിത്രം 1971 ഏപ്രിൽ 30-ന് കേരളത്തിൽ പ്രദർശനം തുടങ്ങി.   
## താരനിര

## ഗാനങ്ങൾ
*ഗാനരചന - പി. ഭാസ്കരൻ
*സംഗീതം - പുകഴേന്തി

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് വിത്തുകൾ
* 
* 

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു- ഷീല ജോഡി
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:പുകഴേന്തി സംഗീതം നൽകിയ ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
ജാതിയും വ്യവഹാരഭാഷയും

വ്യവഹാരഭാഷയിലെ അന്തരം കൊണ്ട്  ഉയർന്ന ജാതിയും,താണജാതിയും വിവക്ഷിയ്ക്കപ്പെട്ടിരുന്നു. കഴിഞ്ഞ നൂറ്റാണ്ടിലെ സാമൂഹ്യവഴക്കത്തിന്റെ  ഭാഗമായിരുന്ന ഏതാനും വാക്കുകൾ.

## അവലംബം

വർഗ്ഗം:കേരളചരിത്രം
എ. പാറേക്കുന്നേൽ

നിരവധി റഷ്യൻ പുസ്തകങ്ങൾ മലയാളത്തിലേക്ക് തർജ്ജമ ചെയ്ത എഴുത്തുകാരനാണ് എ.പാറേക്കുന്നേൽ എന്ന **എബ്രഹാം പാറേക്കുന്നേൽ**. ഇപ്പോൾ തിരുവനന്തപുരത്താണ്  താമസം. 
## തർജ്ജമ ചെയ്ത കൃതികൾ

## അവലംബം


വർഗ്ഗം:റഷ്യൻ ഭാഷയിൽ നിന്നും മലയാളത്തിലേക്ക് വിവർത്തനം ചെയ്തവർ
ഭൂരിശ്രവസ്സ്

മഹാഭാരതയുദ്ധത്തിൽ പങ്കെടുത്ത ഒരു രാജകുമാരനാണ് ഭൂരിശ്രവസ്സ്. അദ്ദേഹം ബാഹിൽക എന്ന നാട്ടുരാജ്യത്തിലെ കുമാരനായിരുന്നു.

വൃഷ്ണിരാജവംശവുമായി ഉള്ള ബാഹിൽകരാജാക്കന്മാരുടെ വംശവിരോധമാണ് ഇവരെ പ്രസക്തരാക്കുന്നത്. ഭൂരിശ്രവസ്സിന്റെ അച്ഛനായ സോമദത്തൻ  ദേവകിയുടെ വിവാഹത്തിനു മുമ്പ് അവരെ മോഹിച്ചെന്നും അന്നത്തെ വൃഷ്ണിരാജാവായ സിനിയുടെ സഹായത്തോടെ വസുദേവൻ അവരെ വിവാഹം ചെയ്തപ്പോൾ  ആ കാരണത്തിൽ സോമദത്തനും സിനിയും തമ്മിൽ യുദ്ധമുണ്ടായി. അന്നുമുതൽ ഈ പ്രഭുക്കൾ തമ്മിൽ കലഹമായി.
## കുരുക്ഷേത്രയുദ്ധത്തിൽ
കുരുക്ഷേത്രയുദ്ധത്തിൽ ഭൂരിശ്രവസ്സ് കൗരവപക്ഷത്താണ് ചേർന്നത്. അപ്പോഴത്തെ വൃഷ്ണിരാജാവായ സാത്യകി പാണ്ഡവപക്ഷത്ത് ചേർന്നതാണ് കാരണം. അർജ്ജുനന്റെ മുന്നേറ്റം തടയാനായി ദ്രോണർ ചക്രവ്യൂഹം ചമച്ചപ്പോൾ   ഭൂരിശ്രവസ്സ്, ശല്യർ ശലൻ, ഭഗദത്തൻ അവന്തിയിൽ നിന്നുള്ള വിന്ദാനുവിന്ദന്മാർ എന്നിവരോറ്റൊപ്പം കൂടെ ഇടതുവശത്ത്ഉണ്ടായിരുന്നു.  സിനിയുടെ പൗത്രനായ സാത്യകി, ഭീമൻ എന്നിവർ അർജ്ജുനന്റെ സഹായത്തിനുമെത്തി. ഉടൻ തന്റെ സ്ഥാനം ഉപേക്ഷിച്ച് ഭൂരിശ്രവസ്സ് സാത്യകിയുടെ നേർക്ക് തിരിഞ്ഞു. തീവ്രമായ യുദ്ധത്തിനുശേഷം ആയുധങ്ങൾ ഉപേക്ഷിച്ച് അവർ മുഷ്ടിയുദ്ധം ആരംഭിച്ചു. വൃദ്ധനെങ്കിലും അതിൽ സാത്യകിയെ കീഴ്പ്പെടുത്തി അയാളെ വലിച്ചിഴച്ച്  നീങ്ങുകയും സാത്യകിയെ കൊല്ലാൻ ഒരുങ്ങുകയും ചെയ്തു. കൃഷ്ണന്റെ നിർദ്ദേശാനുസാരം അർജ്ജുനന്റെ ഒരമ്പ് ഭൂരിശ്രവസ്സിന്റെ കൈ തകർത്തു. തന്നെ പിന്നിൽ നിന്നും അർജ്ജുനൻ ആക്രമിച്ചതിനെ ഭൂരിശ്രവസ്സ് അപലപിച്ചു .അപ്പോൾ അഭിമന്യുവധത്തിൽ പങ്കെടുത്തതിനെ അർജ്ജുനനും അധർമ്മയുദ്ധമായി വർണീച്ചു. കാര്യം ഉൾക്കൊണ്ട ഭൂരിശ്രവസ്സ്  ആയുധമുപേക്ഷിച്ച് ധ്യാനസ്ഥനായി ഇതിനിടക്ക് എഴുന്നേറ്റ സാത്യകി അർജ്ജുനനോ, ശ്രീകൃഷ്ണനോ എതിർക്കാൻ സാധിക്കും മുമ്പെ ഭൂരിശ്രവസ്സിന്റെ തലയറുത്തു.
പക്ഷഭേദമന്യേ സാത്യകിയെ അപലപിച്ചു. ഭൂരിശ്രവസ്സിനെ കർമ്മത്തിന്റെ കെട്ടുപാടായി ചിത്രീകരിക്കാവുന്നതാണ്

വർഗ്ഗം:മഹാഭാരതത്തിലെ കഥാപാത്രങ്ങൾ
## അവലംബങ്ങൾ
ആനമയിലൊട്ടകം

ഗ്രാമചന്തകളിലും  ഉത്സവപ്പറമ്പുകളിലും സാധാരണയായി കണ്ടുവരാറുള്ള  ഒരു ചൂതുകളിയാണിത്. ആന,മയിൽ,ഒട്ടകം, കുതിര എന്നിവയുടെ ചിത്രം വരച്ച ഒരു തുണി നിലത്തുവിരിക്കും. അതാണ് കളിക്കളം. ഭാഗ്യം പരീക്ഷിക്കാൻ ആഗ്രഹിക്കുന്നവർ ഇഷ്ടമുള്ള കള്ളിയിൽ നിശ്ചിതസംഖ്യ വയ്ക്കണം. കളിക്കളത്തിൽ കാണുന്ന ചിത്രങ്ങൾ തന്നെ പ്രത്യേകം കവറുകളിലാക്കി നിരത്തി വച്ചിട്ടുണ്ടാവും. പണം വെച്ചവർക്ക് നിരത്തിവച്ച കവറുകളിൽ  നിന്ന് ഇഷ്ടമുള്ള കവർ എടുക്കാം. അതിലുള്ള ചിത്രം പണം വച്ച കള്ളിയിലെ ചിത്രമാണെങ്കിൽ മാത്രമേ അയാൾക്ക് പണം കിട്ടുകയുള്ളൂ, അല്ലെങ്കിൽ വച്ച പണം നഷ്ടപ്പെടും.

കവറിൽ പണം വച്ച കള്ളിയിൽ നാല് ചിത്രമുണ്ടെങ്കിൽ നാലിരട്ടിയും, മൂന്നണ്ണമെങ്കിൽ മൂന്നിരട്ടിയും സംഖ്യ ലഭിക്കും.

പണം വച്ചിട്ടുള്ള ചൂതുകളിയായതിനാൽ ഈ കളി കുറ്റകരമാണ്.

വർഗ്ഗം:വിനോദങ്ങൾ
ഡേവിഡ് ലീൻ

ഒരു ഇംഗ്ലീഷ് ചലച്ചിത്ര സംവിധായകനും നിർമാതാവും തിരക്കഥാകൃത്തുമാണ് **സർ ഡേവിഡ് ലീൻ**(ജനനം:1908 മാർച്ച് 25 - മരണം:1991 ഏപ്രിൽ 16 ). ലോറൻസ് ഓഫ് അറേബ്യ ദി ബ്രിഡ്ജ് ഓൺ ദി റിവർ ക്വായി ഡോക്ടർ ഷിവാഗോ തുടങ്ങിയ ഐതിഹാസിക ചിത്രങ്ങളുടെ സംവിധായകനായിരുന്നു ഇദ്ദേഹം. സ്റ്റീവൻ സ്പിൽബർഗ്ഗ് സ്റ്റാൻലി കുബ്രിക്ക് തുടങ്ങിയ പ്രശസ്ത സംവിധായകർ ലീനിന്റെ ചിത്രങ്ങളെ പ്രശംസിച്ചിട്ടുണ്ട്. ഇദ്ദേഹത്തെ ഏഴു തവണ അക്കാദമി അവാർഡിന് നാമനിർദ്ദേശം ചെയ്തു രണ്ടു തവണ പുരസ്ക്കാരം നേടി.

## ജീവിതരേഖ
ക്രോയ്ഡണിലെ സറേ ഇപ്പോളത്തെ ഗ്രേറ്റർ ലണ്ടനിലാണ് ലീൻ ജനിച്ചത്. അദ്ദേഹത്തിന്റെ മാതാപിതാക്കൾ സുഹൃത്‌ സംഘം എന്ന ക്രിസ്‌തീയ സഭയിലെ (ക്വേകർ) അഗങ്ങളായിരുന്നു.

## അവലംബം

വർഗ്ഗം:മാർച്ച് 25-ന് ജനിച്ചവർ
വർഗ്ഗം:1908-ൽ ജനിച്ചവർ
വർഗ്ഗം:ഏപ്രിൽ 16-ന് മരിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ഇംഗ്ലീഷ് ചലച്ചിത്ര സംവിധായകർ
ജോസ് ഗ്രാസിയാനോ ഡാ സിൽവ

ഭക്ഷ്യ കാർഷിക സംഘടന യുടെ ഇപ്പോഴത്തെ ഡയറക്ടർ ജനറലാണ് ജോസ് ഗ്രാസിയാനോ ഡാ സിൽവ. 2012 ജനുവരി 1 മുതൽ 2015 ജൂലൈ 31 വരെയാണ് ഇദ്ദേഹത്തിന്റെ കാലാവധി. 2011 ജൂൺ 26-ന് ചേര്ന്ന അംഗരാജ്യങ്ങളുടെ സമ്മേളനമാണ് ഇദ്ദേഹത്തെ ഡയറക്ടർ ജനറലായി തെരഞ്ഞെടുത്തത്. 2001-ൽ ബ്രസീൽ നടപ്പിലാക്കിയ "വിശപ്പ് ശൂന്യ" (Zero Hunger) പദ്ധതിയുടെ ശില്പിയായിരുന്നു. 2003 -ൽ ബ്രസീലിലെ ലുല ഡിസിൽവ മന്ത്രിസഭയിൽ "വിശപ്പ് നിർമാർജ്ജനവും ഭക്ഷ്യസുരക്ഷയും " എന്ന വകുപ്പിൽ പ്രത്യേക മന്ത്രിയായിരുന്നു.
## അവലംബം

വർഗ്ഗം:1949-ൽ ജനിച്ചവർ
വർഗ്ഗം:നവംബർ 17-ന് ജനിച്ചവർ
ദായക്കളി

ലഘുചിത്രം|ദായക്കളി :കളം
രണ്ടോ നാലോ ആളുകൾക്ക് രണ്ടു ടീമുകളിലായി പങ്കെടുക്കാവുന്നതാണ്. **ദായക്കളി** ചിലയിടങ്ങളിൽ **കവടി കളി** എന്നും പറയുന്നു. ഇരുപത്തിയഞ്ച് ചെറുകള്ളികളുള്ള സമചതുരമാണ് കളിക്കളം.  അതിൽ** 'X ' **എന്ന ചിഹ്നം  ഇട്ട കളങ്ങളെ 'ചേല' എന്നാണ് പറയുക . കളിക്കാർ ചേലയുടെ നേർക്കാണ് ഇരിക്കുന്നത് . നേർക്കുനേർ ഇരിക്കുന്നവർ ഒരേ ടീമിൽപെട്ടവരായിരിക്കും . ഓരോരുത്തർക്കും മൂന്ന് (ചിലയിടങ്ങളിൽ നാല് ) കരുക്കൾ വീതം ഉണ്ടായിരിക്കും .കൂടാതെ ,കൂടാതെ കക്കയോ ,കവടിയോ നാലെണ്ണം വീതം വേണം .അതെറിഞ്ഞാണ് കളിക്കുക .

കക്ക മേൽപ്പോട്ടെരിഞ്ഞ് നാലും മലർന്നുവീണാൽ സംഖ്യ നാലയാണ് കണക്കാക്കുക .നാലും കമഴുന്നുവീണാൽ സംഖ്യ എട്ടായിരിക്കും .മൂന്നെണ്ണം മലർന്നുവീണാൽ സംഖ്യ മൂന്നും ,രണ്ടെണ്ണം മലർന്നുവീണാൽ സംഖ്യ രണ്ടുമായിരിക്കും.  ഒരെണ്ണം മാത്രം മലർന്നുവീണാൽ അത് ഒന്നാണ് .അതിന് 'ദായം' എന്ന് പറയും .കളിക്കളത്തിൽ കരു കയറ്റാൻ പറ്റുകയുള്ളു . അവനവന്റെ നേർക്കുള്ള ചേലയിലുടെയാണ് കരു കയറ്റേണ്ടത് .

കരു ചേലയിൽ വച്ചു കഴിഞ്ഞാൽ പിന്നെ കവടി വീഴുന്നത് അനുസരിച്ചാണ് കരു നീക്കുക .ഇങ്ങനെ കരു നീക്കുമ്പൊൾ എതിർടീമിൽപ്പെട്ട ആളുടെ കരു ഉള്ള കളത്തിലാണ് തന്റെ കരു വരുന്നതെങ്കിൽ എതിർ കക്ഷിയുടെ കരു കൊത്തി പുറത്തു കളയാം .ആദ്യം എതിർകക്ഷിയുടെ കരുക്കളെല്ലാം വെട്ടി പുറത്തു കളയുന്നവൻ വിജയിക്കും .അല്ലെങ്കിൽ എല്ലാ നടുവിലെ കളത്തിൽ എത്തിച്ചാലും വിജയിക്കും .

എട്ടെറിഞ്ഞുകളി, എട്ടുകളി ,എന്നീ പേരുകളിലും ,ദായക്കളി അറിയപ്പെടുന്നു. എട്ടെറിഞ്ഞുകളിയിൽ ചെലയിൽ നിന്ന് കരു കൊത്തുവാൻ പാടില്ല .
## അവലംബം


വർഗ്ഗം:കേരളത്തിലെ നാടൻകളികൾ
അയ്മുറി മഹാദേവക്ഷേത്രം

കേരളത്തിൽ എറണാകുളം ജില്ലയിൽ പെരുമ്പാവൂരിനടുത്ത് അയ്മുറിയിൽ സ്ഥിതിചെയ്യുന്ന പ്രസിദ്ധ മഹാദേവക്ഷേത്രമാണ് **അയ്മുറി മഹാദേവക്ഷേത്രം**. പെരുമ്പാവൂർ - കോടനാട് റൂട്ടിലാണ് ക്ഷേത്രം സ്ഥിതി ചെയ്യുന്നത്. കേരളത്തിലെ ഏറ്റവും വലിയ നന്ദിപ്രതിഷ്ഠ സ്ഥിതിചെയ്യുന്നത് അയ്മുറി ക്ഷേത്രത്തിലാണ്. ക്ഷേത്രത്തിലെ പ്രധാന ആകർഷണമാണ് വലിപ്പമേറിയ നന്ദി പ്രതിമ.

## ചിത്രങ്ങൾ

ചിത്രം:അയ്മുറിനന്ദി.JPG|ക്ഷേത്രത്തിലെ നന്ദി പ്രതിമ
ചിത്രം:അയ്മുറിഅമ്പലം.JPG|അയ്മുറി അമ്പലം
ചിത്രം:അയ്മുറിദൃശ്യം.JPG|ക്ഷേത്രം
File:Brihath Nandi @ Aimury Shiva temple 01.jpg


## അവലംബം

 

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ബൈത്തുറഹ്മ

പാണക്കാട് മുഹമ്മദലി ശിഹാബ് തങ്ങളുടെ പേരിൽ മുസ്ലിംലീഗ് സംസ്ഥാന കമ്മിറ്റി ജാതി മത രാഷ്ട്രീയ ഭേദമെന്യേ നിർദ്ധനരായ കുടുംബങ്ങൾക്ക് വീടുകൾനിര്മിെച്ചു നൽകുന്ന പദ്ധതിയാണ് 'ബൈത്തുറഹ്മ'. 'ബൈത്തുറഹ്മ' എന്ന അറബി പദത്തിന്റെ അർഥം "കാരുണ്യ ഭവനം" എന്നാണ് .സ്വദേശത്തും വിദേശത്തുമുള്ള പാർട്ടി പ്രവർത്തകരിൽ നിന്നും,അഭ്യുദയകാംക്ഷികളിൽ നിന്നുമാണ് പദ്ധതികൾക്കുള്ള ഫണ്ട് കണ്ടെത്തുന്നത്.

മലപ്പുറം ജില്ല മുസ്ലിം ലീഗ് കമ്മിറ്റി ജില്ലയിൽ നടപ്പാക്കി വിജയിച്ച ബൈത്തുറഹ്മ ഭവനപദ്ധതി സംസ്ഥാനതലത്തിൽ വ്യാപിപ്പിച്ചുകൊണ്ടാണ് ബൈത്തുറഹ്മ പദ്ധതി മുന്നോട്ട് പോകുന്നത്. മലപ്പുറം ജില്ലയിലെ ബൈത്തുറഹ്മ വീടുകളോട് സമാനമായ രീതിയിൽ ഒരു പഞ്ചായത്തിൽ ചുരുങ്ങിയത് ഒരു വീട് എന്ന നിലയിലാണ് ഭവനപദ്ധതി വ്യാപിപ്പിക്കുന്നത്.
വിവിധ ജില്ലകളിൽ ഒരേ മാതൃകയിലായി 1000 വീടുകൾ നിർമിച്ചുനൽകും. ഓരോ ജില്ലയിലും ജില്ലാ മുസ്ലിംലീഗ് കമ്മിറ്റി മേൽനോട്ടത്തിലാണ് പദ്ധതി നടപ്പാക്കുക. 

## ആയിരം വീടുകൾ
കേരള സംസ്ഥാനത്ത് 1000 വീടുകൾ നിർമിച്ചു നൽകുക എന്നതാണ് പദ്ധതിയുടെ ലക്‌ഷ്യം. പല ഘട്ടങ്ങളിലായാണ് പദ്ധതി മുന്നോട്ട് പോകുന്നത്. ഇതുവരെയായി അറുനൂറിൽ അധികം ഭവനങ്ങൾ നിർമ്മിച്ച്‌ അർഹതപ്പെട്ടവർക്ക്‌ നൽകിയിട്ടുണ്ട്.

# 2013 ആഗസ്റ്റ് 3-ന് മലപ്പുറം നഗരസഭ ലീഗ് കമ്മിറ്റി നിർമിച്ച അഞ്ച് ബൈത്തുറഹ്മ വീടുകളിലൊന്നിന്റെ താക്കോൽദാനം നിർവഹിച്ച് ഈ പദ്ധതിയിലെ ആദ്യത്തെ വീട് നൽകിയത് സ്പീക്കർ ജി. കാർത്തികേയനാണ്. 
# 2014 ഡിസംബർ 13 ന് മേലേപട്ടാമ്പി ശാഖ ശിഹാബ് തങ്ങൾ റിലീഫ് സെൽ നിർമിച്ച 'ബൈത്തുറഹ്മ' താക്കോൽദാനം നിർവഹിച്ചത് പാണക്കാട് സയ്യിദ് ഹൈദരലി ശിഹാബ് തങ്ങൾ ആണ്. 
#വേങ്ങര പഞ്ചായത്ത്‌ മുസ്ലിംലീഗ്‌ കമ്മിറ്റി നിർമിച്ച 20 ബൈത്തുറഹ്‌മ വീടുകളുടെ സമർപ്പണം 2015 ജനുവരി 11ന് ന് മുസ്ലിം ലീഗ്‌ സംസ്‌ഥാന പ്രസിഡന്റ്‌ പാണക്കാട്‌ ഹൈദരലി ശിഹാബ്‌ തങ്ങൾ താക്കോൽദാനം നിർവഹിച്ചു. ആറു ലക്ഷത്തോളം രൂപ ചെലവഴിച്ചാണു ഓരോ വീടും നിർമിച്ചിട്ടുള്ളത്‌. 

## ചിത്രശാല

|ബൈത്തുറഹ്മ വീട്

## അവലംബം
ഭൂപീന്ദർ സിങ് ഹൂഡ

2005 മുതൽ 2014 വരെ ഹരിയാന മുഖ്യമന്ത്രിയായിരുന്ന മുതിർന്ന കോൺഗ്രസ് നേതാവാണ് ** ഭൂപീന്ദർസിംഗ് ഹൂഡ (ജനനം: 15 സെപ്റ്റംബർ 1947) ** നാല് തവണ ലോക്സഭാംഗമായും ആറ് തവണ നിയമസഭാംഗമായും തിരഞ്ഞെടുക്കപ്പെട്ട ഭൂപീന്ദർ സിംഗ് നിലവിൽ 2019 സെപ്റ്റംബർ നാല് മുതൽ നിയമസഭയിലെ പ്രതിപക്ഷ നേതാവായി തുടരുന്നു.

## ജീവിതരേഖ
1947 സെപ്റ്റംബർ 15ന് ഹരിയാനയിലെ റോത്തക്ക് ജില്ലയിലെ സംഘിഗ്രാമത്തിൽ ചൗധരി രൺബീർ സിംഗ് ഹൂഡയുടേയും ഹർദേവിയുടേയും മകനായി ജനിച്ചു. ഗുജറാത്തിലെ ജാംനഗറിലുള്ള സൈനിക സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ഭൂപീന്ദർ സിംഗ് ചണ്ഡിഗഢിലുള്ള പഞ്ചാബ് യൂണിവേഴ്സിറ്റിയിൽ നിന്ന് ബിരുദം പഠനം പൂർത്തിയാക്കിയ ശേഷം ഡൽഹി യൂണിവേഴ്സിറ്റിയിൽ നിന്ന് നിയമത്തിൽ ബിരുദം നേടി.

## രാഷ്ട്രീയ ജീവിതം
കോൺഗ്രസിൻ്റെ യുവജനസംഘടനയായ യൂത്ത് കോൺഗ്രസ് വഴിയാണ് രാഷ്ട്രീയ പ്രവേശനം. 1972 മുതൽ 1977 വരെ കിലോലിയിൽ ബ്ലോക്ക് കോൺഗ്രസ് കമ്മറ്റിയുടെ പ്രസിഡൻറായാണ് തുടക്കം.

** പ്രധാന പദവികളിൽ **

* 1980-1987 : സംസ്ഥാന വൈസ് പ്രസിഡൻ്റ്, യൂത്ത് കോൺഗ്രസ്, ഹരിയാന

* 1991 : ലോക്സഭാംഗം, റോത്തക്ക് (1)

* 1996 : ലോക്സഭാംഗം, റോത്തക്ക് (2)

* 1996-2001 : പ്രസിഡൻറ്, ഹരിയാന പ്രദേശ് കോൺഗ്രസ് കമ്മിറ്റി (എച്ച്.പി.സി.സി)

* 1998 : ലോക്സഭാംഗം, റോത്തക്ക് (3)

* 2000-2004 : നിയമസഭാംഗം, (1)

* 2002-2004 : നിയമസഭയിലെ പ്രതിപക്ഷനേതാവ്

* 2004 : ലോക്സഭാംഗം, റോത്തക്ക് (4)

* 2005 : നിയമസഭാംഗം, (2)

* 2005-2009 : മുഖ്യമന്ത്രി (1)

* 2009 : നിയമസഭാംഗം, (3)

* 2009-2014 : മുഖ്യമന്ത്രി (2)

* 2014 : നിയമസഭാംഗം, (4)

* 2019 : നിയമസഭാംഗം, (5)

* 2024 : നിയമസഭാംഗം, (6)

* 2019-2024, 2024-തുടരുന്നു : നിയമസഭയിലെ പ്രതിപക്ഷനേതാവ്

1999, 2019 ലോക്സഭ തിരഞ്ഞെടുപ്പുകളിൽ റോത്തക്കിലും സോനെപട്ടിലും നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു.

## ഹരിയാന മുഖ്യമന്ത്രി
2005-ൽ നടന്ന ഹരിയാന നിയമസഭ തിരഞ്ഞെടുപ്പിൽ ആകെയുള്ള 90-ൽ 67 സീറ്റും നേടി
മൂന്നിൽ രണ്ട് ഭൂരിപക്ഷത്തിൽ ഇന്ത്യൻ നാഷണൽ കോൺഗ്രസ് വൻവിജയം നേടിയതിനെ തുടർന്നാണ് ജാട്ട് സമുദായാംഗമായ ഭൂപീന്ദർ സിംഗ് ആദ്യമായി മുഖ്യമന്ത്രിയാവുന്നത്. മുൻ-മുഖ്യമന്ത്രിയായിരുന്ന ഭജൻ ലാലിനെ ഒഴിവാക്കി കൊണ്ടാണ് ഭൂപീന്ദർ സിംഗിനെ കോൺഗ്രസ് ഹൈക്കമാൻ്റ് തിരഞ്ഞെടുത്തത്.

2009-ൽ ഒരു വർഷം കാലാവധിയിരിക്കെ നിയമസഭ പിരിച്ച് വിട്ട് വീണ്ടും നടന്ന തിരഞ്ഞെടുപ്പിൽ കോൺഗ്രസിന് 40 സീറ്റേ നേടാനായുള്ളൂ. 7 സ്വതന്ത്രരും 6 പേരുള്ള ഭജൻലാലിൻ്റെ പാർട്ടിയായ എച്ച്.ജെ.സിയുടെയും പിന്തുണയോടെ ഭൂപീന്ദർ സിംഗ് ഹൂഡ രണ്ടാം വട്ടവും മുഖ്യമന്ത്രിയായി തിരഞ്ഞെടുക്കപ്പെട്ടു.

## അഴിമതി കേസുകൾ
മൊത്തം 6 സി.ബി.ഐ കേസുകളാണ് ഭൂപീന്ദർ സിംഗിനെതിരെ ഉള്ളത്. ഇതിൽ ഗുരുഗ്രാം-മനേശ്വർ ഭൂമിയിടപാട് കേസിൽ സി.ബി.ഐ കുറ്റപത്രം കോടതിയിൽ സമർപ്പിച്ചു. ബാക്കിയുള്ളവ അന്വേഷണത്തിലാണ്.

* ഡി.എൽ.എഫ് ഫ്ലാറ്റ് അഴിമതിക്കേസ്
* ഗുരുഗ്രാം-രാജീവ് ഗാന്ധി ട്രസ്റ്റ് ഭൂമിയിടപാട് 
* സോനെപത്ത് - ഖർഖോഡ ഭൂമിയിടപാട്
* ഗർഹി സാംപ്ല-ഉദ്ദർ ഗഗാൻ ഭൂമിയിടപാട്
* പഞ്ചഗുള - എച്ച്.യു.ഡി.എ വ്യവസായ മേഖല അഴിമതി
* എ.ജെ.എൽ - നാഷണൽ ഹെറാൾഡ് ഭൂമിയിടപാട്
* ഹരിയാന വനം വകുപ്പിലെ അഴിമതി
* ഹരിയാന മരുന്നുകമ്പനി അഴിമതി

## അവലംബം
വർഗ്ഗം:ഹരിയാനയിലെ മുഖ്യമന്ത്രിമാർ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1947-ൽ ജനിച്ചവർ
ചുട്ടിമുല്ല

തെക്കേ ഇന്ത്യയിൽ കാണുന്ന ഒരു കുറ്റിച്ചെടിയാണ് **ചുട്ടിമുല്ല**. . Malabar False Eranthemum എന്നും അറിയപ്പെടുന്ന ഈ ചെടി 2 അടിയോളം ഉയരത്തിൽ വളരുന്നു. കേരളത്തിൽ മിക്ക ഇടങ്ങളിലും കാണുന്ന ഈ സസ്യം ഇലപൊഴിയും വനങ്ങളിലെ നദീതീരങ്ങളിൽ കാണുന്നു. സുവർണ്ണ ഓക്കിലശലഭം മുട്ടയിടുന്ന ചെടികളിലൊന്ന് ചുട്ടിമുല്ലയാണ്..

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
പവൻ കുമാർ ചാംലിങ്ങ്

സിക്കിമിലെ  മുഖ്യമന്ത്രിയാണ് **പവൻ കുമാർ ചാംലിങ്ങ്** (നേപ്പാളി : ) (ജനനം 22 സെപ്റ്റംബർ 1950). സിക്കിം ഡെമോക്രാറ്റിക് ഫ്രണ്ടിന്റെ സ്ഥാപക നേതാവാണിദ്ദേഹം. തുടർച്ചയായി അഞ്ചു തവണ മുഖ്യമന്ത്രിയായിരുന്നു.

## ജീവിതരേഖ
1950-ൽ ജനിച്ച അദ്ദേഹം മുൻ മുഖ്യമന്ത്രി നർ ബഹാദൂർ ഭണ്ഡാരിയുടെ സിക്കിം സംഗ്രാം പരിഷതിലൂടെ സജീവരാഷ്ട്രീയത്തിലെത്തി. 1985-ൽ ആദ്യമായി നിയമസഭയിൽ. 1989-92 കാലയളവിൽ ഭണ്ഡാരിയുടെ സർക്കാരിൽ വ്യവസായമന്ത്രിയായിരുന്നു. രാഷ്ട്രീയഭിന്നതകളെത്തുടർന്ന് 1993 മാർച്ച് നാലിന് എസ്.ഡി.എഫ്. രൂപവത്കരിച്ചു. '94-ലെ തിരഞ്ഞെടുപ്പിൽ ഭണ്ഡാരിയെ പരാജയപ്പെടുത്തി, മുഖ്യമന്ത്രിപദത്തിലെത്തി. തുടർന്ന് തുടർച്ചയായ രണ്ടുദശകം അദ്ദേഹം സിക്കിം മുഖ്യമന്ത്രിസ്ഥാനം വഹിച്ചു.
## ഹരിത മുഖ്യമന്ത്രി
രാജ്യത്ത് ആദ്യമായി ഹരിത മിഷൻ ആരംഭിച്ചത് സിക്കിമിലാണ്.   'ഹരിത മുഖ്യമന്ത്രി' എന്ന പേരും  ചാംലിങ്ങിനുണ്ട്.
2016-ൽ സിക്കിമിനെ രാജ്യത്തെ ആദ്യ ജൈവ സംസ്ഥാനമാക്കിയും അദ്ദേഹം മാറ്റി. അതിന് 2016-ൽ അദ്ദേഹത്തിന് രാഷ്ട്രപതിയുടെ 'സുസ്ഥിരവികസന നേതൃത്വ പുരസ്‌കാരം' ലഭിച്ചു.

## 2014 ലെ നിയമസഭാ തെരഞ്ഞെടുപ്പ്
2014 ൽ നടന്ന നിയമസഭാ തിരഞ്ഞെടുപ്പിൽ മൂന്നിൽ രണ്ട് ഭൂരിപക്ഷം സ്വന്തമാക്കി ചാംലിങ്ങിന്റെ നേതൃത്വത്തിലുള്ള എസ്.ഡി.എഫ് വീണ്ടും അധികാരത്തിലെത്തി. 32 അംഗസഭയിൽ പാർട്ടിക്ക് 22 എം.എൽ.എമാരാണുണ്ടായിരുന്നു.
## റെക്കോഡ്
ഏറ്റവും കൂടുതൽകാലം തുടർച്ചയായി മുഖ്യമന്ത്രിപദവിയിലിരുന്ന വ്യക്തിയെന്ന റെക്കോഡ് പവൻ കുമാർ ചാംലിങ്ങിനാണ്. 23 വർഷം, നാലുമാസം, 18 ദിവസമാണ്
അദ്ദേഹം മുഖ്യമന്ത്രിപദത്തിൽ പൂർത്തിയാക്കിയത്. ബംഗാൾ മുൻ മുഖ്യമന്ത്രി ജ്യോതി ബസുവിന്റെ റെക്കോഡാണ് മറികടന്നത്.
## അവലംബം


വർഗ്ഗം:സിക്കിമിലെ മുഖ്യമന്ത്രിമാർ
വർഗ്ഗം:1950-ൽ ജനിച്ചവർ
പ്രോഗ്രസ്സ് പബ്ലിഷേഴ്സ്

സോവിയറ്റ് യൂണിയനിൽ മോസ്കോ കേന്ദ്രമാക്കി സർക്കാർ ഉടമസ്ഥതയിൽ പ്രവർത്തിച്ചിരുന്ന പ്രസാധക സ്ഥാപനമായിരുന്നു **പ്രോഗ്രസ്സ്പബ്ലിഷേഴ്സ്**. ലോകത്തെ പ്രധാന ഭാഷകളിൽ  നിരവധി  ശാസ്ത്ര- സാമൂഹ്യ - രാഷ്ട്രീയ ഗ്രന്ഥങ്ങൾ ഈ സ്ഥാപനം  പ്രസിദ്ധീകരിച്ചിരുന്നു. 1966ൽ ആണ് മലയാള വിഭാഗം ആരംഭിച്ചത്. തുടർന്ന് സാഹിത്യ ഗ്രന്ഥങ്ങൾ പ്രസിദ്ധീകരിക്കാനായി റാദുഗ പബ്ലിഷേഴ്സ് എന്ന വിഭാഗവും തുടങ്ങി.ഗോപാലകൃഷ്ണൻ, ഓമന, ഏ പാറേക്കുന്നേൽ, എന്നിവർ റഷ്യൻ പുസ്തകങ്ങളുടെ മലയാള വിവർത്തകരായിരുന്നു. വിവിധ റിപ്പബ്ലിക്കുകളിൽ നിന്നുള്ള നാടോടിക്കഥകൾ അടങ്ങിയ ബാലസാഹിത്യ ഗ്രന്ഥങ്ങൾ, രാഷ്ട്രീയ-തത്വശാസ്ത്രഗ്രന്ഥങ്ങളുടെ പരമ്പര, റഷ്യൻ സാഹിത്യകാരരായ ലിയോ ടോൾസ്റ്റോയ് ,ഗൊഗോൾ, പുഷ്കിൻ, ഫിയോദർ ദസ്തയേവ്‌സ്കി, മാക്സിം ഗോർക്കി തുടങ്ങിയവരുടെ കൃതികൾ, കാറൽ മാർക്സ്, ഫ്രെഡറിക് എംഗൽസ്, ലെനിൻ തുടങ്ങിയവരുടെ സമ്പൂർണ്ണ കൃതികൾ, പോപ്പുലർ സയൻസ് പരമ്പര എന്നിവ വളരെ പ്രസിദ്ധങ്ങളായിരുന്നു.സോവിയറ്റ് യൂണിയന്റെ പതനത്തോടെ  ഇതിന്റെ പ്രവർത്തനം മന്ദീഭവിച്ചു.
## പ്രോഗ്രസ്സ് പബ്ലിഷേഴ്സിന്റെ സവിശേഷമായ വായനക്കാരോടുള്ള അഭ്യർത്ഥന
താഴെക്കൊടുത്തപോലെ *വായനക്കാരോടുള്ള പ്രത്യേക അഭ്യർത്ഥന* ഈ പ്രസാധകരുടെ പ്രത്യേകതയായിരുന്നു.}}

:::::വായനക്കാരോട്

:ഈ പുസ്തകത്തെക്കുറിച്ചും അതിന്റെ വിവർത്തനം, ഗെറ്റപ്പ്, അച്ചടി, എന്നിവയെ സംബന്ധിച്ചുമുള്ള നിങ്ങളുടെ അഭിപ്രായങ്ങളും മറ്റെന്തെങ്കിലും നിർദ്ദേശങ്ങളുമുണ്ടെങ്കിൽ അവയും ഞങ്ങളെ അറിയിക്കാനപേക്ഷ. 

::ഞങ്ങളുടെ മേൽ വിലാസം :

:::::Progress Publishers,
::::21, Zubovsky Boulevard,
:::::Moscow, USSR


## ''പ്രോഗ്രസ്സ് പബ്ലിഷേഴ്സ് മോസ്കോ'' പ്രസിദ്ധീകരിച്ച ചില പുസ്തകങ്ങൾ
*ഭൗതികകൗതുകം - യാക്കോവ് പെരൽമാൻ (വിവർത്തനം: ഗോപാലകൃഷ്ണൻ)
*ഇന്ത്യയുടെ സമ്പദ് വ്യവസ്ഥ - എ ഐ മെദോവോയ് (വിവർത്തനം: ഗോപാലകൃഷ്ണൻ)
*അമേരിക്കൻ കുത്തകകളും വികസ്വര രാഷ്ട്രങ്ങളും - വി ഡി ശെത്തീനിൻ (വിവർത്തനം: ഗോപാലകൃഷ്ണൻ)
*കമ്യൂണിസ്റ്റു മാനിഫെസ്റ്റോ എന്ന മാർക്സിന്റെയും എങ്കൽസിന്റെയും കൃതി - വി. സസോനൊവ് (വിവർത്തനം: ഏ. പാറേക്കുന്നേൽ)
*യൂറി അലീമോവ് - ചേരിചേരാപ്രസ്ഥാനം പതിറ്റാണ്ടുകളിലൂടെ (വിവർത്തനം: ഏ. പാറേക്കുന്നേൽ)
*മനുഷ്യവംശത്തിന്റെ ഉല്പത്തി - വി. പി. അലെക്സേയെവ് (വിവർത്തനം: ഗോപാലകൃഷ്ണൻ, ഏ. പാറേക്കുന്നേൽ)
*Demography in the Mirror of History - Dmitry Shelestov 
*Marx Engels - On religion

## ഇതും കാണൂ
*സോവിയറ്റ് യൂണിയനിൽ പ്രസിദ്ധീകരിച്ച മലയാള പുസ്തകങ്ങൾ
*പ്രോഗ്രസ്സ് പബ്ലിഷേഴ്സ് പ്രസിദ്ധീകരിച്ച പുസ്തകങ്ങൾ - മലയാളം, ഇംഗ്ലിഷ് തുടങ്ങിയവ.

## അവലംബം

## പുറംകണ്ണികൾ
* Progress Publishers: eBooks @Leninist(dot)Biz 

വർഗ്ഗം:പുസ്തകപ്രസാധകർ
ക്ഷീരസന്നി

അത്യുത്പാദനശേഷിയുള്ള ഉരുക്കളെ ബാധിയ്ക്കുന്ന ഒരു ഉപാപചയ രോഗമാണ് **ക്ഷീരസന്നി**. പൂർണ്ണഗർഭിണിയായിരിയ്ക്കുമ്പോഴോ, പ്രസവാനന്തരമോ ബാധിയ്ക്കുന്ന രോഗമാണിത്. **പാൽപ്പനി** എന്നും ഈ രോഗം അറിയപ്പെടുന്നുണ്ട്.
## രോഗലക്ഷണം
രോഗലക്ഷണത്തിനു മൂന്നു ഘട്ടങ്ങളുണ്ട്. പ്രസവത്തിനുശേഷം ആദ്യത്തെ 48 മണിക്കൂറിനുള്ളിലാണ് ഈ രോഗബാധയ്ക്കു സാദ്ധ്യതകൂടുതൽ.പേരിൽ സൂചിപ്പിയ്ക്കുന്നതുപോലെ പനിയുണ്ടാകുന്നില്ല. ശരീര താപനില കുറഞ്ഞ് കൈകാലുകൾ മരവിയ്ക്കുകയും,പെട്ടെന്ന് കിടപ്പിലാകുകയും ചെയ്യും.
രക്തത്തിലെ കാൽസ്യത്തിനുണ്ടാകുന്ന കുറവാണ് പ്രധാനകാരണം. പ്രസവശേഷം വളരെയധികം കാൽസ്യം പാലിലൂടെ പുറത്തേയ്ക്കു പ്രവഹിയ്ക്കുന്നതിനാൽ രക്തത്തിൽ കാൽസ്യത്തിന്റെ അളവ് ഗണ്യമായികുറയുന്നു. അതിനനുസരിച്ച് അസ്ഥിയിൽ നിന്നും കാൽസ്യം രക്തത്തിലെത്തുകയോ, ദഹനേന്ദ്രിയവ്യൂഹത്തിൽ നിന്നു ആഗിരണം ചെയ്യപ്പെടുകയോ വേണം. ഈ പ്രക്രിയയിലുണ്ടാകുന്ന തകരാർ ആണ് ഈ രോഗത്തിന്റെ പ്രധാനകാരണം.
ഒന്നാം ഘട്ടത്തിൽ വിശപ്പില്ലായ്മയും, പല്ലുകടിയും,വിറയലും ഉണ്ടാകുന്നു. ശരീരഭാരം താങ്ങാനാകാതെ മൃഗം മറിഞ്ഞുവീഴുന്നു.
## പ്രത്യേകലക്ഷണം
രണ്ടാം ഘട്ടത്തിൽ പിൻകാലുകൾ നീട്ടി മുൻകാലുകൾ  മടക്കിയോ നീട്ടിവച്ചോ നെഞ്ച് തറയോട് ചേർത്തുവച്ച് കിടക്കും. പിന്നീട് തല വളച്ച് ശരീരത്തോട് ചേർക്കും. അടുത്തഘട്ടത്തിൽ  പശു ചരിഞ്ഞ് കൈകാലുകൾ ഒരു വശത്തേയ്ക്ക് ആക്കി കിടക്കുന്നു. ഇങ്ങനെ കിടപ്പായാൽ വയർ വീർത്തുവരികയും ശ്വാസതടസ്സം ഉണ്ടാവുകയും ചെയ്യും.ഗുരുതരമായ  ഈ ഘട്ടത്തിൽ അടിയന്തര ചികിത്സ ആവശ്യമാണ്.   ഈ നില തുടർന്നാൽ 12-24 മണിക്കൂറിനുള്ളിൽ മരണം സംഭവിയ്ക്കാം.

## ചികിത്സ
ദ്രവരൂപത്തിലുള്ള കാത്സ്യം കുത്തിവയ്ക്കുന്നതാണ്  രോഗ ചികിത്സ.മറ്റു മരുന്നുകളും നൽകേണ്ടി വന്നേക്കാം.
മൃഗത്തിന്റെ പുറകു ഭാഗം ഉയർത്താനകാതെ വരുന്ന  *ഡൗണർ കൗ സിൻഡ്രോം* അവസ്ഥയും ക്ഷീരസന്നിയെത്തുടർന്നു കാണാറുണ്ട്. കൂടുതൽ നേരം കിടപ്പിലായാൽ തുടയിലെ  പേശികൾക്ക്  ശോഷണവും, ബലക്കുറവും സംഭവിയ്ക്കാൻ സാദ്ധ്യതയുണ്ട്.
## അവലംബം

വർഗ്ഗം:പശുപരിപാലനം
ഇൻവിക്റ്റസ് (ചലച്ചിത്രം)

2009-ൽ  പുറത്തിറങ്ങിയ ചലച്ചിത്രമാണ് **ഇൻവിക്റ്റസ്**. ക്ലിന്റ് ഈസ്റ്റ്‌വുഡ് സംവിധാനം ചെയ്ത ചിത്രത്തിൽ നെൽസൺ മണ്ടേലയായി മോർഗൻ ഫ്രീമൻ അഭിനയിച്ചു. ദക്ഷിണാഫ്രിക്കയുടെ ദേശീയ റഗ്ബി ടീമായ സ്​പ്രിങ്‌ബോക്‌സിന്റെ നായകനായി മാറ്റ് ഡാമൺ വേഷമിട്ടു. ജോൺ കാർലിന്റെ *പ്ലേയിങ് ദി എനിമി: നെൽസൺ മണ്ടേല ആന്റ് ദി ഗേയിം ദാറ്റ് മേയിഡ് എ നേഷൻ* എന്ന പുസ്തകത്തെ ആസ്പദമാക്കിയാണ് തിരക്കഥ. 82-ആം അക്കാദമി പുരസ്കാരത്തിനു ഇൻവിക്റ്റസിലെ അഭിനയത്തിനു ഫ്രീമാന് മികച്ച നടനുള്ള നാമനിർദ്ദേശവും ഡാമണെ മികച്ച സഹനടനുള്ള നാമനിർദ്ദേശവും ലഭിച്ചു. മണ്ടേലയുടെ ഇഷ്ടകവിതയായ വില്യം ഏണസ്റ്റ് ഹെൻലിയുടെ ഇൻവിക്റ്റസ് തന്നെയാണ് ചിത്രത്തിനെ പേര്.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
പ്രഭാത് ബുക്ക് ഹൗസ്

മലയാളത്തിലെ പ്രമുഖ പുസ്തക പ്രസാധകരാണ് **പ്രഭാത് ബുക്ക് ഹൗസ്, തിരുവനന്തപുരം**.  1952 ൽ ഇന്ത്യൻ കമ്മ്യൂണിസ്റ്റ്‌ പാർട്ടി ഓഫ് ഇന്ത്യയുടെ ഉടമസ്ഥതയിൽ പ്രഭാതം പ്രിന്റിംഗ്‌ & പബ്ലഷിംഗ്‌ കമ്പിനി രജിസ്റ്റർ ചെയ്‌തു ആരംഭിച്ച ഈ സ്ഥാപനം കേരളത്തിലെ സോവിയറ്റ് പുസ്തകങ്ങളുടെ വിതരണക്കാർ എന്ന നിലയിൽ പ്രസിദ്ധിയാർജ്ജിച്ചു. ആദ്യം കോഴിക്കോട്ടായിരുന്നു ആസ്ഥാനം പിന്നീട് തിരുവനന്തപുരത്തു ഹെഡാഫീസ് സ്ഥാപിച്ചു. 

1955 മുതൽ 1990 വരെ സോവിയറ്റ്‌ യൂണിയനിൽ നിന്നുള്ള പുസ്‌തകങ്ങളുടെ ഇറക്കുമതി പ്രഭാതിനായിരുന്നു. രാഷ്ട്രീയ ഗ്രന്ഥങ്ങൾക്ക്‌ പുറമെ കുട്ടികൾക്ക്‌ ഏറ്റവും പ്രിയപ്പെട്ട ബാലസാഹിത്യകൃതികളും ശാസ്‌ത്രസാങ്കേതിക രംഗത്തെ അതിനൂതനങ്ങളായ കൃതികളും കേരളത്തിൽ വ്യാപകമായി പ്രചരിപ്പിക്കാൻ പ്രഭാതിനു കഴിഞ്ഞു. 28 സോവിയറ്റ്‌ മാസികകളാണ്‌ പ്രഭാത്‌ വഴി കേരളത്തിലെ വായനക്കാർക്ക്‌ അക്കാലത്ത്‌ എത്തിച്ചു കൊടുത്തത്‌. നൂറുക്കണക്കിന്‌ ഏജൻസികളാണ്‌ ഇതിനായി കേരളത്തിൽ പ്രവർത്തിച്ചിരുന്നത്‌. കേരളത്തിൽ വായനാശീലം വളർത്തിയെടുക്കുന്നതിനും വിശ്വപ്രസിദ്ധമായ റഷ്യൻ ക്ലാസ്സിക്കുകൾ മലയാളിക്ക്‌ എത്തിച്ചു കൊടുക്കാനും പ്രഭാതിനു കഴിഞ്ഞു. 

കേരളത്തിൽ തിരുവനന്തപുരം, കൊല്ലം, കോട്ടയം, ആലപ്പുഴ, എറണാകുളം, തൃശൂർ, പാലക്കാട് , കോഴിക്കോട് , കണ്ണൂർ എന്നിങ്ങനെ ഒൻപതോളം സ്ഥലങ്ങളിൽ ഇവരുടെ ശാഖകൾ ഉണ്ട്. ഓരോ വർഷവും കേരളത്തിലങ്ങോളമിങ്ങോളം മൊബൈൽ പുസ്തക പ്രദർശനവും വിതരണവും നടത്തിയിരുന്നു.

## അവലംബം
*http://www.prabhathbooks.com
*https://openlibrary.org/publishers/Prabhat_Book_House,_Trivandrum,_Kerala,_India

വർഗ്ഗം:കേരളത്തിലെ പുസ്തകപ്രസാധകർ